
Enkonduko 


Karaj Legantoj, 

Nesurprize, signifa parto de nia numero 
prezentas nian ĵusan konferencon. Niaj 
novaj estraranoj laŭvice prezentos enkon- 
dukajn artikolojn por IPR - logike, ke la 
unua en la vico estu Arko, kiu skizas la 
fonon de la plano inviti nin al Cinio. 
Sekvas raporto de Ĉina Radio Intemacia, 
kaj post tio densigo kaj kunigo de la 
preskaŭ ĉiutagaj komunikoj kiujn ni 
dissendis al la esperantistaro. Pritema 
prelego atendas vin - pliaj sekvos en postaj 
numeroj. Fine de la konferenca parto, legu 
kiel ILEI povus daŭre kunlabori kun la Arta 
Kolegio de Kunming. Tamen, ankaŭ en 
Eŭropo aferoj bobelas - legu raporton pri 
plurmonata instruado en Sicilio, prepare al 
la ĵusa 79a nacia kongreso. Legu ankaŭ pri 
du novaj projektoj Komenio, kiuj ligos 
klasojn tra 2012 ĝis 2014. 

Legu pliajn raportojn el Azio, Afriko kaj 
Ameriko. Informriĉa numero - kun ILEI- 
labortable en la fmo. Agrablan legadon! 

Jozefo Nemeth, redaktoro 


ILEI kaj IPR kore dankas al la estraranoj, kiuj 
forlasis la postenon en julio. Al nia sekretario, 
s-ro Huang Yinbao (Trezoro), pro kapabla 
prizorgo de voĉdonoj kaj ceteraj taskoj. Al nia 
kasisto, s-ino Julija Batrakova pro modela kaj 
akurata prizorgo de financaj bezonoj kaj livero 
de profesinivelaj jaraj finkalkuloj. Al nia vic- 
prezidanto, d-ro Duncan Charters, pro modela 
organizado kaj surpieda tradukado/resumado 
dum nia Kopenhaga simpozio, al Julian Her- 
nAndez Angulo, pro vigla samloka kungvido de 
la Tago de la Lernejo - kaj gitara gajigo de 
konferencanoj. Ili helpis porti nian ligon tra defiaj 
kaj malfacilaj jaroj. 

SMG/JN 

De reviviĝo ĝis krona atingo 


Delonge ekzistis ĉina sekcio de ILEI - ĝi floris tra la naŭdekaj jaroj, prof. 
ZHANG Danchen estis tiam estrarano de ILEI. Sed depost 2004 la sekcio 
dormis. ILEI ne nuligis ĝin esperante je reviviĝo. Guste ekde 2007 tio 
okazis. Post konsultiĝo, prof. ZHANG proponis la sekciestrecon al la sub- 
skribinto, kiu akceptis la taskon ekde februaro 2009. La membraro rapide 
rekreskis - de manpleno ĝis 29, ĝis 69 kaj nun ĝis 89 - la ĉina sekcio nun 
estas la dua plej granda en ILEI. En 2010 Ĉina E-Ligo pripensis la eblon 
oficiale fondi organizon por instruistoj. Post preparaj laboroj, Ĉina Ligo de 
Esperantistaj Instruistoj (faka komisiono de ĈEL) estis sankciita, kun la 
oficiala anonco okazinta en decembro 2011, kadre de la 9a Tutlanda 
Kongreso de Esperanto. 

De 2009 ĝis nun la sekcio kunorganizis seson da naciaj aŭ 
internaciaj kursoj kaj seminarioj. Iuj el tiuj havis amplekson similan al 
ILEI-konferenco, ili daŭris inter kelkaj tagoj kaj tuta monato, i.a. sur la 
Esperanto-insulo Hajnano. Tiuj evoluigis en la sekcio la kapablojn necesajn 
por inviti ILEI-konferencon. Leviĝis la ideo fari tiun inviton en letero de 
Dennis KEEFE tuj post la unua kurso en Hajnano. Li skribis en marto 2010 
al i.a. Arko kaj Augusto CASQUERO, kun la demando ‘Ĉu vi pensas, ke 
estus bona ideo inviti la ILEI-konferencon al Hajnano en 2012?’ Tio 
maturiĝis al formala peto, kiun la estraro de ILEI akceptis en aprilo (decido 
2011-20). Kvar lokoj estis proponitaj: la insulo Hajnano, Kunming, 
Nanning kaj Siano ( XVan ). La estraro de ILEI poste elektis la urbon 
Kunming, ĉefe pro la pozitiva konferenceja oferto, la proksimeco al Hanojo 
kaj klimataj konsideroj. 

La preparlaboroj estis multaj, kun plurmonataj E-kursoj en la 
kolegio tra la printempo, gvidataj de s-ro WANG kaj s-ino Yu. Fondiĝis 
ampleksa teamo de LKK-anoj kiu inkluzivis la respondeculon pri 
konferencoj en ILEI, s-rob Radojica PETROVIĈ; mi deziras kore danki al ili 
ĉiuj, ankaŭ al serio da helpemaj kaj kapablaj konferencanoj kiuj plenumis 
taskojn. Ni ŝuldas grandan dankon al la Arta Kolegio kaj ties prizidanto, 
s-ro DUAN Yongxing. La konferenco rompis plurajn rekordojn - legu pri 
tio tra la sekvaj paĝoj. Ni ĝojas, ke Ĉinio povas ludi centran rolon en la 
nuntempa ILEI! 

Arko (GONG Xiaofeng), LKK-prezidinto kaj nova estrarano delLEI 

45a Konferenco de ILEI en Kunming 


Artoj - lerteco de komunikado 

De la 20a ĝis la 26a de julio okazis la 45a Konferenco de ILEI en 
Kunming, la ĉefurbo de la provinco Yunnan en suda Ĉinio. La gastiganto 
estis la Kunming-a Profesia Artkolegio. La temo de la konferenco estis: 
’Arto de Komunikado, Komunikado de Artoj\ Entute aliĝis 113 konferenc- 
anoj el 19 landoj, kaj ĝi estis vere impona kaj signifoplena konferenco en la 
historio de la ligo, laŭ la takso de Stefan MACGlLL, prezidanto de ILEI. 

Kunming troviĝas en la sudo de la lando, kutime tre varma en 
somero, tamen distinge, kiam en Pekino la vetero estas varmega kaj inunda, 
Kunming restas klimate favora kaj serene friska, pluvetoj de tempo al 
tempo frekventas la urbon sur la altebenaĵo. La 21an de julio malfermiĝis la 
Konferenco, en la Salono Zamenhof. La kolegia horo prezentis la himnon 
„Espero”. 

Ĉeestis en la inaŭguro gvidantoj de la provinco Yunnan. La salono 
estis plena je 300 personoj, multaj el ili estas studentoj de la kolegio. 
Sinjoro LlANG Gongqing, eksa vicestro de la provinco Yunnan, Honora 
Prezidanto de la konferenco, faris salutparolon; li esperis, ke la konferenco 
donos specialan memoron pri la buntaj naciaj kulturoj de la provinco. Same 
deziris Stefan MACGlLL, prezidanto de ILEI, kiu esprimis dankojn al la 
provinco, al la urbo kaj al la kolegio. Ankaŭ sinjoro DUAN Yongxing, 
prezidanto de la Kolegio kaj longtempa esperantisto, faris bonvenigan 
parolon. Li diris: „Mi sincere esperas, ke la konferenco de ILEI okazanta en 
Kunming akcelos la disvolviĝon de la E-movado en Ĉinio kaj tra la mondo. 
Mi sincere esperas, ke nia laboro vekos respekton de pli multaj homoj al la 
egaleco por la homaro.” 

La septaga konferenco enkadrigis buntajn programojn: laŭkutime 
kursojn diversnivelajn, kiel paroliga, konversacia kaj tiuj por infanoj, 
komencantoj, bazlernejanoj kaj progresantoj. Elstaris la kurso La ĉina 
eksprese , kiu instigis la emon de alilandaj konferencanoj saluti ĉine en kaj 
ekster la konferencejo. La diverstemaj prelegoj des pli allogis 
interesiĝantojn, ekzemple nepala samideano Bharat GHIMIRE faris prelegon 
omaĝe al la centa datreveno de Tibor Sekelj Tibor Sekelj - Nepalo 
malfermas la pordon , la japana s-ro HORI Jasuo konigis la legmanieron: 
Esperanto-sumoo , la hispana instruistino Ana MONTESINOS prezentis sian 

instmmetodon: Lingvaj Ludoj kaj la svisa profesorino Mireille GROSJEAN 
konigis la Evoluon de ekzamenoj de Esperanto , ktp. La korpa ekzercado 
Taijiquan gvidata de la ĉina esperantisto ZHANG Jiping maloscedigis 
konferencanojn ĉiun matenon. 

En fommo, la prezidanto de ILEI referencis al sia skriba saluto kun 
la titolo: De historio ĝis vizio - tra nia konferenca temo. Li asertis, ke en 
2012 ILEI povus sojli je grandaj perspektivoj, sed por transsojliĝi ĝi devas 
superi siajn akutajn malfacilaĵojn: „La potencialon por antaŭeniro sugestas 
la 16-paĝa dokumento ‘Strategia Vizio’ nun sub diskuto ene de UEA kaj de 
ĝia komitato en Hanojo. Gi lokas nian ligon kerne en la kapabligaj planoj, 
kaj niaj lastatempaj elpaŝoj sur la kampo de instmista trejnado tre bone 
harmonios kun la celoj el la vizio.” 

Estas du brilaj punktoj kadre de la konferenco: la 2-a Internacia 
Simpozio de Orienta Azio kaj la invitita Universitata Simpozio. En la 2-a 
ISOA, kvin samideanoj el Ĉinio, Japanio kaj Sud-Koreio prezentis siajn 
esplorojn pri instmado de E-o kun la ĉeftemo: Instrua Metodo por Azianoj, 
kaj dum la Akademia Simpozio invitita de la konferenco dek specialistoj 
faris altnivelajn prelegojn ĉirkaŭ la ĉeftemo: Arto de Komunikado, 
komunikado de Artoj , interalie ses el superaj lernejoj de la provinco 
Yunnan kaj kvar el niaj konferencanoj. Menciindas la vigla diskutado post 
la prelegado. Oni profundiĝis en esploradon pri la ĉeftemo. 

Efike iris la komitataj kunsidoj. Nova estraro estas elektita. La ĝisnuna 
prezidanto restas en tiu posteno. Kuraĝige estas, ke sinjorino GONG 
Xiaofeng (Arko), prezidanto de ĉina sekcio de ILEI, estis elektita kiel 
membro de estraro, kaj sekve de la lasta komitatkunsido, la tria nova azia 
landa sekcio estis akceptita - Nepalo. La aliaj du sekcioj, Vjetnamio kaj 
Mongolio, estis pli fme akceptitaj. 

Unuafoje la ILEI-konferenco okazis en Ĉinio. La konferenco hardis 
ĉinajn esperantistojn en la lingva nivelo, organiza kapablo kaj ĝeneraliga 
potenco. Danke al la Kunming-a Profesia Artkolegio, la konferenco 
sukcese disvolviĝis kaj ankaŭ abundis artaj prezentadoj fare de profesiaj 
artistoj, ekzemple la bonveniga koncerto kun mirinde kaj memorinde alta 
nivelo. Imponis kaj la artisma kaj la teknologia lerteco, en prezento de 
dancoj, kantoj kaj bildoj el plej diversaj nacimalplimultoj loĝantaj en la 
provinco. La amuzaj vesperoj internacia kaj azia montris artan talenton de 
konferencanoj mem. 

Vespere de la 26a, post la Lingva Festivalo kun 19 lingvoj 
inkluzive de kelkaj ĉinaj dialektoj, venis la solena fermo de la Konferenco. 

La prezidanto de ILEI kaj la prezidanto de la Profesia Artkolegio kune 
martelis por deklari, ke la 45-a Konferenco de ILEI sukcese fermiĝis, ondis 
aplaŭdo en la granda salono Zamenhof. La finon markis adiaŭaj kantoj en 
E-o, prezentataj de la kolegia ĥoruso, dum kiu videblis fone sur giganta 
ekrano cento da profesinivele faritaj fotoj el la konferenca semajno. Oni 
vere ĝuis la konferencon, plenan de arta etoso, bela artfajro impone kronis 
la noktan ĉielon, la konferenco kulminis en la spektaklo ĝis la fina 
momento. 

adaptita de raporto farita de s-ino YU Jianchao, por Cina Radio Internacia 


Tra la konferenca semajno 


Malfermo de la ILEI-konferenco 

Tridek-persona koruso bonvenigis la pli ol cent konferencanojn komence 
de la malfermo per vigla interpreto de la Esperanto-himno. Podie sidis naŭ 
solenuloj, ses personoj alparolis la 300-kapan publikon - temis pri 
komplete plena salono. Eĉ kun dulingva prezentado, la ceremonio restis ĝis 
minuta precizeco ene de la anoncita unu horo. La unua preleganto estis la 
antaŭa vicestro de la provinco Yunnan, s-ro LlANG Gongqing, kiu fermis 
siajn salutojn priskribante la provincon: ‘Ĉi tie estas okulfrapaj belaj artoj 
de diversaj nacioj, buntaj popolaj bildoj de diversaj nacimalplimultoj, kun 
briloj de longa historia kulturo.’ 

Responde, la Prezidanto de ILEI dankis al s-ro LlANG pro la 
bonvenigo kaj la provinca apogo por la konferenco. Krome dankon ricevis 
s-ro DUAN Yongxing, longtempa esperantisto kaj Prezidanto de la 
gastiganta Profesia Artkolegio de Kunming, pro la signifa materia kaj arta 
helpo de la kolegio por nia aranĝo. Sekvis skizo de la historio de ILEI- 
konferencoj - ĝis 2006 ĉiuj eŭropaj krom tri. Ekde 2007 okazis tutmondiga 
eksplodo, kulminanta en la Kunming-a konferenco. La saluto venis al fino 
per pensoj pri arto kaj komunikado: la konferenca temo. 

Trie, parolis en E-o la prezidanto de la kolegio, kiu ricevis ĉinan 
tradukon. Li diris interalie: ‘Lingvo, kiel ilo de amasa komunikado, 
karakteriziĝas ofte per kunfandiĝo de pensoj kaj karamboloj de saĝo- 

fajreroj. Esperanto, kiel ponto inter lingvoj, dissemas ideojn de espero, 
paco, amikeco kaj amo.’ 

Nome de la organiza komitato, parolis s-ino GONG Xiaofeng 
(Arko), kiu aldonis sian bonvenigon al la partoprenantoj el 19 landoj. La 
landajn salutojn prezentis du personoj: Bharat GHIMIRE el Nepalo, 
reprezentante la aziajn sekciojn, kaj Aurora Bute el Rumanio, nome de la 
ne-aziaj. Antaŭ la solena malfermo, en akcepto por la ĉinaj gastoj, kiuj 
inkluzivis la nunan vicestron de la provinco Yunnan, ni tuŝis la deziron de 
la provinco kaj de la kolegio vastigi siajn artajn kontaktojn pere de 
Esperanto al landoj, kie tiuj ne ekzistas. Temu pri reciprokaj studvizitoj aŭ 
livero de art-instruistoj. En ĉi tiu regiono ni havas malferman sintenon al 
Esperanto kaj eblojn demonstri ĝiajn praktikajn eblojn. 

La bonveniga arta spektaklo 

Post la malfermo, la Kolegio regalis la konferencanojn per bonveniga 
koncerto, kun mirinda kaj memorinda nivelo. Imponis la artisma kaj la 
teknologia lerteco, en prezento de dancoj, kantoj kaj bildoj el la dudekkvino 
da nacimalplimultoj loĝantaj en la provinco. A1 la ĉ. 90 konferencanoj al- 
doniĝis ducento da kolegiaj studentoj kaj instruistoj. Legu kelkajn 
impresojn: 

„Mi spektis la bonvenigan artan prezentadon kun granda plezuro; precipe la 
drakodanco, kiu estis farita de gestudentoj de la artkolegio, kortuŝis min.” 

Han Sug Heui, el Koreio. 

„La Bonvenigan Prezentadon mi ege ĝuis. Mirinda fakto estas, ke la 
prezentantoj de kantoj kaj dancoj en belaj tradiciaj kostumoj estis ĉefe 
studentoj. La nivelo de la prezentaĵoj tamen estis tre alta. Mi ĝuis ankaŭ la 
bildojn de tipaj pejzaĝoj de la provinco Yunnan montratajn surekrane.” 

Tieko Isikawa, el Japanio 

„Se ili estas ankoraŭ studentoj, mi ne klare vidas, kion ili ankoraŭ bezonas 
lerni. Preskaŭ ĉiu el la eroj povus prezentiĝi en prestiĝa londona teatro kaj 
homoj volonte pagus por vidi ilin, kaj poste ilin rekomendus al siaj 
konatuloj. Ne nur la artistoj estis elstaraj kaj allogaj, la vestaĵoj, kaj entute 
la prezento estis ege profesia. Eĉ post mia eliro el la teatro, mi ankoraŭ 
restis forte emociita pro la beleco kaj talento, kiujn miĵus ĝuis.” 

Ana Montesinos, el Britio 


IPR 12/3 >8 



„Duhora programo estis mirinde zorgeme, lerte farita. Gi sukcesis prezenti 
tradiciajn trajtojn de multaj etnoj, kiuj vivas en Yunnan. Kiam aperis kvar 
viroj sur la podio (vidu la bildon), la sento estis, ke alvenas saluto tamen iel 
modernigita el tre foraj tempoj pri la montara vivo. Impona estis ankaŭ 
mongola instruisto, kies prezento montris konstantan bezonon rigardi ĉu 
alvenos batalontoj, oni devus montri aŭ ŝajnigi sian fortecon kaj potencon.” 

Synnove Mynttinen, el Finnlando 

„Nepalo estas lando de diverseco. Loĝas en ĝi 100 etnaj grupoj. Multaj 
etnaj grupoj havas similajn dancmanierojn kaj vestaĵojn. Do, mi sentis min 
hejme dum la prezentado. Mi pensas, ke la socia bazo de Nepalo kaj Ĉinio 
estas preskaŭ sama.” 

Indu Devi Thapaliya, el Nepalo 

Temas nekontesteble pri la plej altkvalita kaj ampleksa arta prezentaĵo iam 
ajn okazigita kadre de Konferenco de ILEI. Tre konvena al la konferenca 
temo: ‘La arto de komunikado, komunikado de artoj 


Universitata Simpozio - ĉine kaj Esperante 

ILEI, kadre de sia konferenco, strebas starigi kontaktojn kun ne- 
esperantistaj universitatanoj. Tio realiĝis denove en Kunming, en tuttaga 
simpozio kun deko da prezentantoj, ĉiu prilumanta iun aspekton de la 
kongresa temo, kiu aparte aktualas en la provinco Yunnan, kiu entenas 
loĝantojn kun ĉ. 25 etnaj grupoj, la plimulto kun apartaj lingvoj, alfabetoj, 
kutimoj kaj artformoj. Grandas la bezono por komunikado inter tiuj mal- 
plimultoj. 

La prelegoj estis prezentitaj kaj en la ĉina kaj en E-o. Tradukoj estis 
montritaj ekrane por permesi seninterrompan paroladon kaj resti ene de 
tempolimoj. La 150-seĝa aŭditorio estis plena; diskutoj viglis en la post- 
tagmezaj sesioj. La programo jenis: 

Prof. LlU Xuxiang, Universitato de Yunnan, Instituto de Supera Edukado: 
,JIdukado en transkultura homunikado ” (ĉinlingve) 

Penny VOS, Jennifer BlSHOP, ILEI, Aŭstralio: 

,Jnvito al la Tuta Vasta Mondo ” - nova projekto kaj instruplano (en E-o) 

XU Shaohua, vicprofesoro de la Teknologia Universitato de Kunming: 

, r Konfrontiĝi alproblemo: studo de kulturaj diferencoj en la transkultura 
komunikado inter Ĉinio kaj la Okcidento ” (ĉinlingve) 

Ronald J. GLOSSOP, ILEI, Usono: 

„Kiel artistoj povas antaŭenigi pacan mondon ” (en E-o, vidu paĝon 14) 

S-ro YUAN Hongyu, prezidanto de Yunnan-a Esperanto-Asocio: 

„Yunnan bezonas Esperanton ” (ĉinlingve - videbla en la enira paĝo de nia 
retejo kun mapoj kaj bildoj - ĝi donas koncizan superrigardon pri la kultura, 
lingva kaj etna bunteco de la gastiganta provinco.) 

Mireille GROSJEAN, ILEI, Svislando: 

, ,Klasinterŝanĝoj: konatiĝstrategio kun lingva, socia kaj kultura aspektoj ” 
(en Esperanto) 

S-ro ZHOU Hong, docento, PhD-kandidato, Universitato de Yunnan, 

,fa akordo de la animo kaj artoj ” (ĉinlingve) 

Du Shengyan kaj Ll Mei, magistraj kandidatoj: 

,fingvo kaj personeco ” (ĉinlingve) 

S-ino XlE Min, docento, La profesia artkolegio de Kunming: 

„Scioj - Konsento - Rekono: Artaj Valoroj en la Transkultura 
Komunikado ” (ĉinlingve) 

Alan BlSHOP, Monash University, Victoria, Aŭstralio: 

„La edukado pri valoroj en matematikaj kaj sciencaj klasĉambroj ” (Esp-e). 


Atingoj de la komitato kaj elekto de nova estraro 

Ĉeestis fizike 17 personoj en la komitato, sed ili kune 
esprimis 30 komitatanajn voĉojn. Protokolis s-ro Lee 
J ung-kee el Koreio. Ĝi konfirmis la tagordon por la tri 
| sesioj, konfirmis la 26 rete faritajn decidojn de la 
I " ✓ antaŭaj 15 monatoj kaj esprimis kontenton pri reta 

voĉdonado. Du honoraj membroj estis per aklamo 
akceptitaj - s-ro Ll Shijun (Laŭlum) [vd maldekstre ] 
kaj s-ro Ll Weilun, ambaŭ el Ĉinio. La komitato 
akceptis tri modifojn al la Interna Regularo, por 
antaŭenirigi ĝian plibonigadon. Antaŭ ol trakti aliĝ- 

petojn de novaj sekcioj, ĝi nomumis novan komisiiton pri aliĝpetoj, 
Mirejon Grosjean, inter kies taskoj estas kontroli la statuton de kandidataj 
sekcioj kaj gvidi ilin en la peto-preparado (vidu la taskpriskribon en nia 
retejo sub ‘Dokumentoj> Gvidilojj. Petoj alvenis el Mongolio kaj 
Vjetnamio kaj estis akceptitaj sub la kondiĉo, ke la komisiito ricevu la 
sekcian statuton. Peto de Nepalo estis enordigita ĝis la fino de la 
konferenco kaj ankaŭ akceptita. Fine de la unua sesio, la komitato akceptis 
la proponitan konsiston de la Internacia Ekzamena Komisiono por la 
periodo 2012-2015. La nova sekretario de IEK fariĝis Karine ARAKELIAN 
el Armenio. Cio tio ene de 90 minutoj! 



Ll Weilun, nia alia nova honora membro (dekstre) instruas la ĉinan en 
Kunming, dum maldekstre Yasuo HORIprezentas la japanan 


Komence de la dua sesio, la prezidanto de la kolegio alparolis la komitaton, 
esprimante deziron por evoluigo de artaj kontaktoj pere de Esperanto. ILEI 
disponigos konkretajn proponojn pri tio. Diskutita estis la Strategia Vizio 
proponata de la tiutema komisiono de UEA kaj ĝiaj perspektivoj por eduka 
progreso; subtena interna rezolucio estis per aklamo akceptita en la fermo. 
[vidu la sekvan paĝonj. Ligaj planoj por koherigi la nunan oferton de 
instruista trejnado venis dum diskuto; tiuj aspiroj pri oficiala rekono por tia 
kapabligo bone enkadriĝos en la novan vizion. Sekvis diskuto pri la 

Jarraporto kaj la financaj rezultoj el 2011; per ties akceptoj la komitato 
senŝarĝigis la malnovan estraron. Post paŭzo la prezidanto de la elekto- 
komisiono, s-ino Aurora BUTE, transprenis la gvidon por la elekto de nova 
estraro. La rezulto videblas sur la dua kovrilpaĝo de la revuo. La komitato 
altigis la proponatan nombron de estraranoj de 8 al 9; temas do pri la plej 
granda estraro iam ajn, la plej geografie distribuita (personoj el kvar 
kontinentoj), la plej renovigita (6 novuloj) kaj la plej virina (5 el 9). Fine de 
la kunsido, la prezidanto kaj la komitato kore dankis al la malnova estraro 
pro la farita laboro, ili dankis al la elekto-komisiono pro la modele gvidita 
elekto-procezo kaj la komitato bondeziris al la nova teamo sukcesan 
laboron. 


Rezolucio de la ILEI konferenco en Kunming 

La 45a Konferenco de ILEI, okazinta inter la 20a kaj 26a de julio 2012 en 
Kunming, Ĉinio, kun 113 aliĝintoj el 19 landoj: 

• Deklaras sian entuziasman apogon al la nune diskutata Strategia 
Vizio de UEA; la Ligo kunlaboros en ĝia kompletigo en la formo 
de Strategia Plano. 

• Apogas la vizian reliefigon de demokrata decidado en la Asocio, la 
klaran elstarigon de ĉefaj agadkampoj kaj de la aktivigo de 
membroj kaj de la landaj kaj fakaj asocioj. 

• Subtenas la eneston de la grava principo de lingva justeco kaj 
proponas enkadrigi ĝin en la ideon de tutmonda solidara socio. 

• Bonvenigas aparte la specifecon de la vizio, kiu antaŭvidas 
konkretajn subcelojn, kiuj estu realigeblaj, mezureblaj kaj 
ambiciaj. 

• Kaj laŭdas forte la planojn dediĉi pli el la asociaj rimedoj al 
progreso en la kernaj agadkampoj, inter kiuj klare troviĝas la 
edukado kaj instruado. 


La lasta sesio sekvis tuj post forumo pri la estonta agado. Leviĝis propono 
por nova membro-kategorio por la plej nepagipovaj landoj. La estraro 

senprokraste evoluigis la proponon, kiu, depende de komitata voĉdono, 
povos realiĝi eĉ por 2013. La eblaj lokoj por niaj postvenontaj konferencoj 
vekis viglan opini-interŝanĝon; aŭdeblis entuziasmo por Konferenco en 
Argentino en 2014, kies antaŭkondiĉo estos la baldaŭa fondo de sekcio. 
Restas la deziro konferenci denove en Afriko, eventuale iel kunlabore kun 
TEJO. 2015 temos verŝajne pri eŭropa konferenco proksime al la centa UK, 
kiu mem estas ne findecidita. Ja temos pri elektojaro en ILEI. 

Ekskursa bunto, Azia simpozio, kursoj kaj prelegoj 

Konferencanoj povis elekti el pluraj ekskursoj, kiuj estis zorge planitaj por 
ne kolizii kun esencaj konferencaj programeroj. La tuttaga ekskurso allogis 
la plimulton de la konferencanoj, kiuj estis ravitaj de la pejzaĝa belo de la 
ŝtona arbaro, tri-kvadrat-kilometra tereno kie densas la karstaj rok- 
formacioj tipaj en la regiono. Pri la dua ISOA (Seminario pri Orienta Azio) 
vi povis jam legi en la raporto de CRI, kiel ankaŭ pri pliaj prelegoj kaj 
kursoj kiuj abundis tra la konferencaj tagoj. Memorinda estis la bankedo, 
aranĝita, kiel ankaŭ la ceteraj manĝoj, laŭ bufeda stilo. 

Fino bonega, ĉio bonega 

Lastatage okazis sukcesa Lingva Festivalo , sub la gvido de Ana 
MONTESINOS, en kiu estis prezentitaj 18 lingvoj, inter kiuj diversaj 
variantoj de la ĉina, kio altiris ankaŭ studentojn el la kolegio. 

La impona ferma ceremonio (denove antaŭ plena salono) enhavis dankojn 
kaj donacojn - al la kolegio, LKK, prelegintoj, komitataj kaj pliaj helpintoj. 
Restis ĉe la ĉina sekcio kaj la kolegio bona kolekto de ligaj eldonaĵoj. 
Lastan prelegan lokon ricevis la prezidanto de la arta kolegio, s-ro DUAN 
Yongxing, kiu en Esperanto elkore gratulis nin pro la fruktoplenaj rezultoj 
de la konferenco kaj la simpozio. Line de la parolo la du prezidantoj kune 
deklaris la fermon de la konferenco. 

Cio finiĝis per tridek-kapa koruso, kiu kantis la himnon laŭ vigla interpreto; 
tio estis la komencpunkto por konferencfina koncerto, bunta je kantoj kaj 
dancoj. La finon omamis adiaŭaj kantoj en Esperanto, dum kiuj videblis 
fone sur giganta ekrano cento da profesinivele faritaj fotoj el nia konferenca 
semajno - bela memorigo pri la neforgeseblaj tagoj kune pasigitaj. Kronis 
la vesperon piroteknikaĵa spektaklo tuj ekster la koncertejo. 

Resumis el la diversaj komunikoj: Stefan MACGlLL Prezidanto, ILEI 

Kiel artistoj povas antaŭenigi pacan mondon 


prelego de Ronald J. GLOSSOP, Usono, <rglossop@mindspring.com> 
en Kunming, Ĉinio, 25 julio 2012 

En ĉi tiu prelego mia celo estas sugesti al artistoj de ĉiuj specoj tri temojn 
kiujn miaopinie ili povus uzi por antaŭenigi pacan mondon. Cu la artisto 
estas muzikisto aŭ pentristo aŭ verkisto de literaturo aŭ skulptisto aŭ poeto 
aŭ fotografisto aŭ alia speco de artisto, mi opinias ke oni povus per ĉi tiuj 
tri temoj kuraĝigi la homaron labori pli avide por mondo, kiu estas pli justa 
kaj pli paca. 

La unua temo estas la unueco de ĉiuj homoj, eĉ kvankam ni eble 
vivas dum malsamaj periodoj kaj loĝas en diversaj landoj kun malsamaj 
kulturoj. Ni ĉiuj estas homoj kaj membroj de unu granda homa familio. Pro 
tio ni devus kunlabori por la bonfarto de la tuta homa familio. Neniu 
elektas kiam oni naskiĝas aŭ kie oni loĝas dum la infanaĝo. Neniu elektas 
esti inteligenta aŭ talenta, malinteligenta aŭ handikapita. Tial tiuj kiuj estas 
pli bonŝancaj, devus helpi tiujn, kiuj ne estas tiel bonŝancaj. 

La dua temo estas la defio konservi nian kolektivan hejmon, la 
Teron, por ke ni kaj ĉiuj specoj de vivantaj estaĵoj povu daŭre vivi. Estas 
almenaŭ tri partoj de ĉi tiu problemo. Unu estas la kvanto de homoj, kiuj 
povas vivi sur la planedo. En la jaro 1927 estis 2 000 milionoj da homoj sur 
la Tero. Estis 4 000 milionoj en la jaro 1975, 6 000 milionoj en la jaro 
1999, kaj 7 000 milionoj en lajaro 2011. Ŝajnas ke estos 8 000 milionoj da 
homoj en la jaro 2025 kaj 10 000 milionoj en la jaro 2083. Kiom da homoj 
la planedo Tero povos vivteni? Se estus tro da homoj, ĉu ne estos militoj 
kaj perfortaj konfliktoj? Por konservi la Teron kaj la pacon inter homoj ni 
ĉiuj devas decidi havi nur unu aŭ du idojn. Dua parto de la problemo estas 
la kvanto da rimedoj, kiun ĉiu persono uzas aŭ malŝparas. Aparte grava 
afero estas la kvanto da pura akvo, kiun ĉiu homo bezonas. Ni devas trovi 
pli bonajn metodojn por konservi puran akvon kaj purigi malpuran akvon. 
Tria parto de la problemo estas la kvanto da poluo, kiun la homaro 
produktas, aparte de karbon-dioksido kaj de aliaj aĵoj, kiuj kaŭzas ĉiam pli 
varmiĝon de la Tero. Ni homoj devas trovi kaj uzi aliajn fontojn de energio 
krom karbo kaj petrolo. 

La tria temo estas la bezono konstrui bonajn politikajn instituciojn, 
por ke la konfliktoj, kiuj ĉiam povas okazi inter individuaj homoj aŭ grupoj 
de homoj, estu solvitaj pace kaj senperforte. Tiaj konfliktoj devus esti 

decidataj laŭ politikoj kaj leĝoj kolektive starigitaj de la tuta komunumo. Ni 
ne volas havi anarkion kaj la sekvajn perfortajn batalojn, kiuj sen registaro 
okazus en niaj urboj, niaj provincoj, niaj landaj, kaj nia mondo. Bedaŭrinde 
registaroj ne ĉiam estas bonaj registaroj, sed manko de ia ajn registaro 
preskaŭ ĉiam estas malbona situacio. Por konservi pacon en niaj homaj 
komunumoj, ni devas havi bonajn popularajn registarojn. La homaro 
bezonas bonajn registarojn, kaj por la diversaj landaj komunumoj kaj por la 
tutmonda komunumo. Por havi pacon inteme de lando kaj por pritrakti la 
problemojn alfrontantajn la landan komunumon, ni devas havi bonan 
landan registaron. Por havi paceman mondan kaj por pritrakti la problemojn 
alfrontantajn la tutmondan komunumon, ni devos havi veran tutmondan 
registaron. Unuiĝintaj Nacioj estas paŝo al tia celo, sed ĝis nun nia 
tutmonda homara komunumo ankoraŭ ne havas veran mondan registaron. 
Sekve ni ankoraŭ havas multajn militojn kaj aliajn gravajn tutmondajn 
problemojn, kiuj ne ricevas sufiĉe da atento. 

Mi nun volas mencii kelkajn ekzemplojn pri tio, kiel artistoj jam 
efektive uzis la unuan temon, kiun mi sugestis. Bonega ekzemplo estas la 
fama ekspozicio de 503 fotaĵoj kolektita kaj aranĝita de Edward STEICHEN 
kaj helpantoj kiel Wayne MlLLER, titolita LA FAMILIO DE LA HOM- 
ARO, kiun oni kolektis por la Muzeo de Modema Arto en Novjorko dum la 
unuaj kvin monatoj de la jaro 1955. Dum la postaj ok jaroj oni montris tiun 
ekspozicion en 37 landoj en ĉiuj kontinentoj. Tiu impona kolekto de fotoj 
iĝis havebla en magazina versio kaj poste videbliĝis per la interreto. 

La karaktero de tiu fota kolekto estas bone priskribita de la poeto 
Carl SANDBURG en sia prologo en la magazina versio. Li diris: „Jen oni 
vidas fotojn de beboj naskiĝintaj, mamnutrataj, kreskantaj iĝi gejunuloj 
maltrankvilaj kaj dubemaj. Poste kiel plenkreskuloj ili serĉas kaj esperas. 
Ili sekskuniĝas, laboras, fiŝkaptas, kverelas, kantas, batalas, preĝas, agadas 
simile en ĉiuj diversaj mondopartoj ...” 

La ekspozicio LA FAMILIO DE LA HOMARO estas bona 
ekzemplo de tio, kion artistoj faris rilate al la unua temo kiun mi sugestis, 
sed ankaŭ estas aliaj ekzemploj kiel la konata infana kanto „Estas Mal- 
granda Mondo (Malgraŭ Ĉio)” uzita de la kompanio Walt Disney en siaj 
distraj parkoj en Tokio, Parizo, Hongkongo plus Kalifornio kaj Florido en 
Usono. Alia ekzemplo estas la kanto „Ni Estas la Mondo”, komponita en 
1985 de Michael JACKSON kaj Lionel RlCHffi por la benefica koncerto 
aranĝita por gajni monon por tiuj, kiuj suferas pro malsatego en Afriko. 

Post 25 jaroj tiu kanto estis reviziita por alia bonfarema evento „Ni Estas la 
Mondo 25 por Haitio” post la ruiniga tertremo de 2010 en tiu lando. 

Mi volas fini ĉi tiun prezentaĵon per la mencio de ne vaste konata 
ekzemplo de la antaŭenigo de monda paco per la uzo de la ideo, ke ni ĉiuj 
apartenas al unu homa familio. Mi pensas pri la lasta strofo de kanto en E-o 
por infanoj, kiuj ĵus komencis lerni la lingvon. La unua strofo de tiu kanto 
estas pri la fakto, ke ruĝa pomo estas frukto. Aliaj strofoj estas pri aĵoj de 
aliaj koloroj. Sed la lasta strofo, komponita de Charlotte KOHRS, fondintino 
de la organizaĵo ,Jnfanoj Ĉirkaŭ la Mondof evidentigas la kernan ideon de 
E-o. Oni povas trovi la kanton en la retejo de „Infanoj Ĉirkaŭ la Mondo” ĉe 
http://icxlm.org/rugxpomo.htm. Jen la lasta strofo: „Sur la Tero, bela Tero, 
Loĝas ni, Kantas ni, Kune sur la Tero, Monda familio, Famili’, famili’.” Mi 
esperas, ke ĉiuj artistoj uzos sian talenton por antaŭenigi mondon kun paco 
kaj justeco kaj ke la tri temoj, kiujn mi sugestis, estos helpemaj al ili por 
trovi manierojn por atingi tiun celon. Mi ankaŭ esperas, ke ili helpos 
informi la homojn de la mondo pri E-o, la relative nova tutmonda lingvo 
kiun oni povas lerni multe pli rapide ol aliaj lingvoj. Se la homoj de la tuta 
monda komunumo lernus E-on, ni ĉiuj povus komuniki unu kun la alia, kaj 
tio certe antaŭenigus paceman mondon. 


Mirinda loko, kie vere disvolviĝas la 
komunikado de artoj 


Jen la temo, laŭ kiu disaŭdiĝis pere de Ĉina Radio Internacia 10-minuta 
intervjuo kun la prezidanto de ILEJ farita dum la konferenco en la 25a de 
julio. Ni prezentas nur fragmenton, la plena transskribo legeblas en nia 
retejo, ĉe Agado>Konferencoj>45a Konferenco. 

ĉi estas aŭskultebla ĉe: http://esperanto.cri.cn/641/2012/08/10/lsl39436.htm 

La fragmento, responde al invito intervjuofme paroli pri io ajn, tamen 
restis ĉe la konferenco kaj priskribas personan momenton, forte impresan. 

Yu Jianchao: Fine ni petas, ke vi parolu pri io nedemandita, eĉ ne rilata al 
nia konferenco. 

Stefan MACGlLL: Mi deziras diri, ke ĉi 
tie la loko estas vere mirinda! Eĉ 
antaŭ kvardek minutoj, mi havis tre 
belan sperton. Mi estis reen prome- 
nanta, kaj en la ekzercosalono por 
dancado okazis leciono kaj agado, 
kvankam ĝi ŝajnis sufiĉe malformala - 
estis dancantoj farantaj sufiĉe moder- 
najn dancajn stilojn. Tio ŝajnas al mi 
mirindaĵo, lciam oni kombinis la 
tradician dancadon kun la absolute 
modernaj dancspecoj. Du knaboj 
dancis kaj aliaj sidis ĉirkaŭe kaj 
rigardis. Iu knabino leviĝis kaj 
komencis danci kun ili. Mi pensis, ho, 
ŝi eble estas ĝoja je ĉio ĉi, ke estis 
tiom emociita ke ŝi iris kundanci kun ili. Sed poste mi komprenis, ke ŝi 
estas la instruisto, ĉar ŝi dancis dekoble pli elegante kaj profesie ol ili. Ili 
estis klare trejnatoj. Mi restis tie dudek minutojn. Tio estis instruado, 
edukado pri la arto, kio estas ĝuste mia temo! Tie mi vidis ĝin vere 
disvolviĝi kaj mi trovis tion absolute fascina, kiel ŝi en apenaŭ disciplinita 
etoso gvidis ilin, helpis ilin, demonstris al ili kiel pli bone fari. 

YU : Dankon! [Surfote: Stefan MACGlLL en la malfermo] 



Nun, ni montru, ke Esperanto praktike utilas! 

La Profesia Artkolegio de Kunming deziras altiri el aliaj landoj 
kvaliflkitajn fakajn instruistojn por la sekvaj kampoj: akustiko, baleto, 
piano, filmado k.a. Gis 20 personoj estos akcepteblaj por tiuj postenoj. 
Ĝis pliaj 30 muzik-instruistoj estos akcepteblaj por instrumentoj kiaj 
violono, violonĉelo, kontrabaso, fluto, hobojo, klarneto, fagoto ks. La 
labortempo estas 5 tagoj semajne, 8 horoj tage, aŭ 20 lecionoj semajne, 
tra 10 monatoj jare (kun 11 salajroj). Salajroj varios de 400 ĝis 1000 
usonaj dolaroj monate, depende de la kvaliflkoj, kun aldonaj kompensoj 
de vojaĝkostoj inter 700 kaj 900 USD, kun krompagoj por partopreno 
en oflcialaj prezentadoj de la kolegio. La kolegio liveras loĝadon. 
Kontaktu la prezidanton por pli detalaj informoj. 

ILEI vidigis sin en la UK 


La liga vizaĝo montriĝis plurloke tra la 97a Universala Kongreso en 
Hanojo, Vjetnamio. En la interkonvespera Movada Foiro la vizaĝo estis 
ĝuste tiu de la prezidanto - pasis kaj salutis i.a. junuloj el Vjetnamio kaj 
Indonezio, kiuj ricevis ekzemplerojn de Juna amiko. Tiu sama liga vizaĝo 
ricevis la kutiman 3-minutan salutorajton en la posttaga inaŭguro - temis 
ĉefe pri rezultoj el Kunming kaj ties rezolucio, kiu esprimis fortan apogon 
al la Strategia Vizio. 

Ekde lundo funkciis ILEI-budo, feliĉe tie deĵoris roto da diversaj 
vizaĝoj. Marde, premis la devoj. Komence, IKU-prelego. Tuj poste la 
seshora ‘Tago de la Lemejo’ pri kiu legu sube, kaj tuj post tio la 
subkomitata kunsido de UEA pri edukado. Ĵaŭde okazis la faka kunsido de 
ILEI, kiu ĉefe servis prezenti la ligon al nemembroj kaj por diskutado pri 
malfacilaĵoj en la instma kaj organiza laboro. 


Ses horoj pri la arto instrui 

La Tago de la Lernejo sukcese pasis en la 97a UK en Hanojo. Ne temis pri 
amasa aranĝo - en la plej bona momento kunestis kvardeko da parto- 
prenantoj. Ja temas pri iom negranda UK. La taga temo estis La arto 
instrui - instrui pri artoj , kiu paŭsis tiun de la ĵusa ILEI-konferenco en 
Kunming. 

En la malfermo salutis la prezidanto de ILEI kaj la vic-prezidanto 
de UEA, s-ino Claude NOURMONT, kiu samtempe respondecas en UEA pri 
edukado. Post tio sekvis serio da intervenoj, inter 20- kaj 30-minutaj. La 
‘festparolon’ plenumis Stefan MACGlLL, kiu unue konigis la novan ILEI- 
estraron kaj prezentis la novajn ĉeestantajn estraranojn. Poste li filozofumis 
pri la temo de la tago - kiomgrade la instmado estas arto, kaj kiom serio da 
teknikoj; kaj nia devo instmi ne nur la lingvon, sed ankaŭ pere de ĝi instmi 
aliajn aferojn, inkluzive la artojn. La programo plie disvolviĝis jene: 

En la unua parto: la arto instrui 

La arto trovi lernantojn: 125 kursoj en la 125-a jaro - varba sukceso pli 
gravas ol la instmmetodo. - D-ro Renato CORSETTI, prezidanto de IEF 
(Italio) 

Kial mankas ellernintoj post longa kaj vasta instruado de E-o en ĉinaj 
altlernejoj? - WANG Tianyi, prezidanto de IKEF (Ĉinio) 

Aparta arto instrui E-on (en la E-insulo, Hajnano) - PENG Zhengming 
(Trigo, Ĉinio) 

Arto-ŝoko - instruado pri la pentristo Vincent van Gogh - D-ino Katalin 
KOVATS, redaktoro de www.edukado.net (Nederlando/Hungario) 

E-o trans lingvoinstruado - pri la graveco montri la ĝuon de E-lernado. - 
Prof. Sasaki Teruhiro (Japanio): 

KER-ekzamenoj tutmonde - D-rino Katalin KovAts (NL/HU)) 

Projekto „Vizito al la Tuta Mondo”. (La plejlasta projekto de nova 
estrarano de ILEI, Penny Vos). - Jennifer BlSHOP, direktoro pri edukado 
por AEA (Aŭstralio) 

Kurso 125 - invito grimpi la didaktikan ŝtuparon de tiu kreata kurso. - 
Stefan MACGILL (Hungario/Nov-Zelando) 

En la dua parto: instrui pri artoj 

Per E-o por artaĵo, por E-o per artaĵo. - Jasuo HORI, estrarano de Japana 
E-Instituto. 

La arto instrui luktartojn. - Mireille GROSJEAN (Svislando) 

Per tio, kaj iom da konkluda diskuto, la tago (preparita kaj gvidita de 

Aurora Bute) venis al kontentiga fino. 

laŭ la samtage sendita gazetara komuniko pri la Tago 

„ Esperanto estas materio ” 


(Spertoj de lerneja gastinstruistino en Sicilio) 

Kio estas Esperanto? - tekstis demando de kontrolo en lerneja kurso. La 
titolo de tiu ĉi artikolo estis unu el la respondoj. Esperanto iĝis materio , t.e. 
studmaterialo por ĉ. 600 lemantoj en la urbo Mazara del Vallo ekde la fino 
de januaro 2012. Itala E-Federacio invitis du instmistinojn por kvarmonata 
periodo, sed la kursojn mem komencis du aliaj kolegoj. 1 Raporto de mia 
kolegino aperis en La Balta Ondo. 2 


Lernejaj kadroj 

Instrui E-on en lernejaj kadroj 
estas granda defio eĉ por 
instmisto kun plurjardeka lerneja 
praktiko pri E-o kaj aliaj stud- 
objektoj. En Mazara mi havis 17 
studhorojn semajne, kun longeco 
de 45 ĝis 60 minutoj, en kvar 
lernejoj, 16 klasoj kun 351 
lernantoj. (figuro 1.) Ege gravis 
la persona rilato kun la 25-kapa 
monstro, kiu povus fariĝi klaso 
de infanetoj (precipe se tiu plur- 
jardeka praktiko de la instmisto 
disvolviĝis inter adoleskuloj). Mi 
klopodis memorfiksi almenaŭ la 
antaŭnomojn, montris intereson 
pri la individuaj kaj laŭgmpaj 
problemetoj, ebligis demandojn 
kaj respondis ilin. 



klas- 

kodo 

lern- 

antoj 

aĝo 

0'aroj) 

stud- 

horoj 

1 . 

SG 4A 

25 

9-10 

16 

2. 

SG 4B 

24 

9-10 

15 

3. 

SG 4C 

26 

9-10 

15 

4. 

SG 4D 

16 

9-10 

14 

5. 

SG 5A 

25 

10-11 

16 

6. 

SG 5B 

24 

10-11 

16 

7. 

SG 5C 

21 

10-11 

13 

8. 

SG 5D 

20 

10-11 

15 

9. 

SC 5A 

20 

10-11 

15 

10. 

SC 5B 

20 

10-11 

15 

11. 

SC 5C 

20 

10-11 

15 

12. 

VA 1H 

25 

11-12 

16 

13. 

VA 21 

24 

12-13 

7 

14. 

VA 3H 

26 

13-14 

18 

15. 

VA 11 

23 

11-12 

17 

16. 

AL 

12 

17-18 

13 


sume 

351 



figuro 1. La grupoj de la aŭtoro 


1 Pri la organizado de la kursoj v. artikolojn en Libera Folio\ 
http://www.liberafolio. org/2010/mazara-volas-igi-cefurbo-de- 
esperanto#l 304885726 

http://www.liberafolio.org/2012/eu-financos-instruadon-de-esperanto-en-sicilio 
2 Svetlana Smetanina: Sukcesa instruado de Esperanto en Sicilio, 
http ://sezonoj. ru/2012/05/212sicil io/ 

Krom la licea grupo, la kursoj estis en la normala horaro de la lernantoj. Ne 
temis pri libervola elekto de la lernantoj, la tuta klaso devige partoprenis 
ĝin. Estis nova sperto por mi la integrema sistemo de la italaj lernejoj: en 
preskaŭ ĉiu klaso estis korpe aŭ mense handikapitaj lemantoj. Pro la deviga 
karaktero de la lecionoj en la motivado kaj disciplinado inter la lernantaro 
mi samtempe ĝuis avantaĝon de la situacio kaj havis kromajn malfacilaĵojn. 
Se Esperanto estas materio , oni ja kondutas tiel, kiel normale dum stud- 
horoj. En granda parto de la klasoj mi ricevis apogon de miaj koleginoj. Se 
ili ĉeestis la kurson, tio rezultigis miraklan disciplinon, se ili montris 
intereson pri la laboro de la lemantoj, tio donis emon por plia lernado. 

Mi transprenis la klasojn post 4-5 lecionoj, t.e. kvaronon de la kursoj faris 
SziLVA Szabolcs kaj en lia foresto Konstantin TlĤOMIROV (en VA2I mi 
komencis instmi en marto). Ili perfekte enkadrigis E-on en la lernejoj: la 
lernantoj havis kajeron, ili kutimiĝis al la ritmo de la kurso, al hejmtaskoj 
kaj ili faris la unuan kontrolon. 

Lernejaj celoj kaj metodoj 

„Dum la instruado de Esperanto ni klopodas atingi praktikan kaj edukan 
celojn. [...] Esperanto, kiel studobjekto, devas kontribui al tiuj ĝeneralaj 
popolklerigaj celadoj en kies kadroj ĝi okazas.” 3 Tio estas la bazo de ĉiuj 
miaj lemejaj aktivadoj. 



3 Szerdahelyi Istvan: Metodiko, en Gvidlibro por supera ekzameno, HEA 
Budapest 1979. p. 280. 

IEF komprenigis, ke tiu bonŝanca instrueblo devas servi propagandajn 
celojn, cetere oni lasis nin agi libere konceme la konkretigon de la celoj de 
la semestro, la kunmeton de instmplano, la elekton de metodo(j) ktp. 
(Tamen, post iom da tempo evidentiĝis, ke estus dezirinde pasigi al la 
lernantoj la baznivelan ekzamenon de la Itala Instituto de Esperanto. Fine 
tri kvaronoj de miaj plej aĝaj kursanoj ekzameniĝis.) 

Do, mia ĉefcelo estis, ke E-o iĝu prestiĝa materio . Mi klopodis 
eksciti la scivolemon kaj eksperimentemon de la infanoj; doni al ili 
sukcesĝojon pro komunikado kun eksterlandano, en lingvo fremda por ili; 
instigi ilin al aktiveco, konscio, organiziteco kaj toleremo - do mi helpis la 
firmiĝon de la trajtoj bezonataj por esti sukcesa lingvolernanto. 4 Mi montris 
unuflanke interkulturajn novaĵojn helpe de E-o (ekzemple pri paskaj 
kutimoj en Hungario, pri Budapeŝto, per la maniero kiel mi gvidis la 
studhorojn kaj verŝajne per mia tuta eksterlingva konduto), aliflanke mi 
fortigis konojn lernitajn aŭ lematajn dum aliaj studhoroj (ekzemple pri 
vortkategorioj en la itala, frakcioj, kontinentoj kaj sezonoj, per la E-lingva 
teksto de Frat’ Jakobo ktp.). Danke al niaj nacia kaj lingva diferencoj, ni 
reciproke altigis niajn socian, socikulturan, socilingvistikan, strategian kaj 
tekstan kompetentojn. (La laborlingvo de la studhora parto estis E-o, krom 
la tradukaj ekzercoj, altmditaj pro la ekzamentaskoj. En la postkursa, paŭza 
babilado la gelernantoj parolis ĝenerale en la itala kaj mi en E-o.) 

Kompreneble centran lokon havis en mia celaro la praktika 
instmado de la lingvo mem. Mi provis aliri ĝin laŭ diversaj manieroj por 
alparoli lemantojn kun diversaj inklinoj. Ekzemple por demonstri la 
logikan kaj kreigan ecojn de E-o ni „analizis” radikojn, finaĵojn kaj 
afiksojn; ni malkaŝe parolis pri akordigo, pronomoj, prepozicioj, vortordo 
kaj akuzativo (vida-skriba-intelekta aliro). La komunika kuntekstigo de la 
gramatikaĵoj kaj leksikaĵoj okazis en scenetoj, dialogetoj (aŭda-parola- 
kinesteza aliro). La artemuloj havis okazojn desegni bildetojn, bildstriojn, 
faldi paperfoliojn. 

La semantikan enhavon de la studhoroj mi elektis laŭ la aĝo de la 
lernantoj: sinprezento, aspekto, ŝatokupoj, familio, lernejo, bestoj kaj la 
tempo (la proporcioj de la lastaj du estis malsamaj en la diversaj lernejaj 
tipoj). Mia supozo estis, ke la tempo devas interesi 10-13-jarulojn pro sia 
abstrakteco; ĝi devigas la lernantojn forlasi la sekuran gmndon de la 
prezenco, kio donas la impreson de pli rapida alproprigo de E-o kompare 


4 v. en Manlibro pri instmado de Esperanto, ILEI, Hago, 2005. p.8. 

kun aliaj lingvoj; ĝi estas ideala tereno ankaŭ por facile vastigi la 
vorttrezoron, konsciiĝi pri la strukturo de la nova lingvo kaj samtempe 
batali kontraŭ la interferoj de la itala kaj E-o en la prononco, ortografio k.s. 
Kiel menciite, ni estis liberaj elekti niajn celojn kaj metodojn - sed tiu 
libereco montriĝis ŝajna, ĉar ne akompanis ĝin libereco adapti la instru- 
kondiĉojn. Ni devis instrui cellingve (ni ne havis itallingvan akompan- 
anton) kaj per tre limigitaj instruhelpiloj. Lernolibro ne estis disponigita 
(kvankam ekzistas tre bona lernolibro por italaj bazlernejanoj) 5 ; oni ne 
havis eblon kaj rimedojn por printado, ajna fotokopiado. E-lingvan presitan 
tekston miaj kursanoj vidis post tri-monata lemado, kiam alvenis de ILEI 
donaca stoketo da Juna amiko. Tio estis la venĝo de la alta kvanto de la 
lernantoj. 

Estas imageble, ke mi aplikis ĉiujn lingvoinstmajn metodojn de la 
historio por progresigi la lernantojn kaj variigi la studhorojn. La ritmo (po 
unu horo semajne) ne estis sufiĉe intensa, la daŭro tamen riskis igi la 
kurson teda pro la cirkonstancoj. 

La teknikaj kondiĉoj kaj la kutimaj enklasaj aktivaĵoj estis tre 
malsimilaj en la lernejoj. En SC funkciis neniu moderna tekniko, sed la 
klasĉambroj estis sufiĉe vastaj por formi gmpetojn kaj fari movojn. La tieaj 
lernantoj havis sperton pri projekta laboro, kapablis memstare organizi sin. 
En SG estis malgrandaj, plenŝtopitaj klasĉambroj, kun malgranda tabulo 
kaj kreto, eblis nur tutklasa laboro, kun prezento de scenetoj. En la lasta 
monato mi malkovris, ke post aparta organizado ni povas iri en la 
komputilan ĉambron, kie disponeblas projekciilo kaj granda ekrano. Ni 
ekspluatis la unuajn du lecionojn de Mazi por fari ripeton kaj firmigi la 
lernitaĵojn. En tri klasoj de VA estis nur komputile uzebla blanka tabulo, 
kiu malfermis al ni la mondon, krome tiuj lernantoj kapablis labori kaj 
duope kaj gmpete. Kun la liceanoj ni studis en salono de la asociejo, ni uzis 
surmurigitan grandan paperon kiel tabulon, sed ankaŭ lernolibron. 6 

Lernejaj rezultoj 

Se Esperanto estas materio , al la ludreguloj apartenas ankaŭ kontroloj. Por 
la plimulto de la lemantoj estis ekscita evento la testado, multaj eĉ aparte 
lernis hejme antaŭ ĝi. 


5 Elizabetta Vilisics Formaggio: Ludu kun ni! 1-2. E.R.A. 1994. 

6 J. C. WELLS: Jen nia mondo, Edistudio, Pisa 

La rezultoj de la 2a kontrolo 
Mazara del Vallo, marto 2012 



□ 80 - 100 % 
■ 60 - 80 % 
□ 20 - 60 % 
□ 0 - 20 % 


kiasoj 


figuro 2. 


La lan kontrolon faris nia kolego post la 4-5a leciono, la 2an mi skribigis 
post la lOa. Ili estis atingaj testoj. La 3a estis kapableca testo fine de la 
studjaro, post 13-15 lecionoj. 


La rezultoj de la 2a kontrolo 

La demandoj de la testo konformis al la studita problemaro de ĉiu klaso, t.e. 
ĝi havis praktike tiom da variantoj, kiom da klasoj. Gi ekzamenis 
tekstokomprenon, ortografian kaj morfologian ĝustecon. La statistiko pri la 
rezultoj subtenis la tiaman subjektivan prijuĝon. (figuro 2.) Normalan 
distribuon montras nur SG4A, tie kaj en SG5A, VA2I kaj VAIH estas 
grupeto de elstaraj lemantoj kun rezulto pli alta ol 80%. Tiom altan 
rezulton atingis neniu lemanto en 6 klasoj. Pli ol 50%-an mezumon havis 7 
klasoj, kaj tio estas pliboniĝo kompare kun la unua testo. La plimulto de la 
lernantoj havis rezulton en la 20-60%a karnpo, escepte SG4D, SC5B, 
VAIH kaj VA3H. La klaso SG4D estas unueca: kion ili sciis, ĉiu sciis, 
mankoj estis ĉe ĉiu (cetere dum la testado ili senbride kunlaboris). En 
SC5B estis iom pli da bonaj (kapablaj) lernantoj ol malpli bonaj. Du 
mezgradaj klasoj montris problemon. Laŭ la instmistino pri la angla, VA3H 
atingis similan rezulton ankaŭ en tiu lingvo. Ĉ. triono da ili ne estis 
motivitaj, ili apenaŭ sekvis la studhoron. (Tamen kursofine du trionoj 
preparis sin al la ekzameno de IIE kaj sukcese trapasis ĝin.) 

La klaso VAIH havis nur 45-minutajn studhorojn, la testado okazis 
post la paskaj ferioj, tial mi proponis pli mildajn, eble tro mildajn taskojn. 

La grupo VAII komencis lerni en marto, tio estas la rezulto de ilia la 
kontrolo post la 7a studhoro, kiu enhave similis la 2an de la aliaj. 

La rezultoj de la 3a kontrolo 

Per tiu testo mi intencis mezuri la evoluintecon de diversaj kapabloj 
grupnivele. La klasoj libere dividiĝis en 3-5-kapaj grupetoj por labori kune. 
[En VA3H du trionoj de la klaso preparis sin por la ekzameno, la teston 



faris nur la plej malfortaj.] Mi ne helpis ilin organizi la grupan laboron, sed 
mi helpis al ĉiu grupo kompreni la taskojn klarigante en Esperanto, se ili 
bezonis klarigon. Ili rajtis uzi ankaŭ propran kajeron. Estis unu nelingva 
tasko: ili devis rekunmeti distonditajn erojn de la kongresa faldfolio kaj 
poste laŭ ĝi skribi la daton de la Itala Kongreso okazonta en la urbo. La 
testo havis du variantojn: unu kun morfologia ekzerco kun la personaĵoj de 
Mazi por tiuj, kiuj spektis la filmon, kaj la alia kun morfologia- 
tekstokomprena tasko. Sur la testfolioj troviĝis 8 taskoj farendaj dum 50 
minutoj. Estis testitaj en 3 taskoj interkultura kompetento, en 6/7 
tekstokompreno, en 2 duonlibera sinesprimo, en 4 ortografio, en 7 
morfologiaj konoj kaj en 3 vorttrezoro. 

La analizo koncernis 22 taskerojn; por kompari la rezultojn estis 
kalkulita laŭ la taskeroj la „boneco” de la kontrollaboraĵoj: 

4(bonaj solvoj) + 2(mezbonaj solvoj) + (malbonaj solvoj) 

La mezumoj de la 2a kontrolo kaj la mezumoj de la boneco de la 3a 
kontrolo montras paralelan bildon, t.e. la plej sukcesaj klasoj en la 2a 

kontrolo estis la plej bonaj ankaŭ en la 3a. {figuro 3.) Malpli bonan rezulton 
havas la grupoj en tri klasoj, pro tri diversaj kialoj. En SC la studhoroj 
okazis posttagmeze, la malĉeesto de lernantoj estis pli ofta; submetiĝis al la 
dua kontrolo pli kapablaj klasanoj, kiuj ne ĉeestis dum la tria. En SG5C la 
klaso havis post Pasko plurfoje alian okupon dum la tempo de E-studhoro, 
do ili lernis kaj praktikis malpli ol la aliaj. Fine, en SG4D estis nur unu 
grupeto, kies anoj kapablis labori - pro konoj kaj pro disciplinemo - je 
akceptebla nivelo. 

E-o iĝis por 600 siciliaj lernejanoj normala studobjekto, kun 
mezurebla efikeco, kiel aliaj studobjektoj, ekzemple kemio. Estus bele, se 
el nia instruado rezultus almenaŭ tiom da e-istoj, kiom da kemiistoj 
formiĝas en lernejaj kadroj. 7 ( daŭrigota ) 

KOVACS Marta 



Monique Arnaud en la nomo de ILEIsalutas la 79an italan kongreson de 
E-o en Mazara del Vallo. Dekstre: Laura BRAZZABENI -LKK. 


7 

La detala analizo de la 3a kontrolo aperos en la sekva numero - NdlR 


IPR 12/3 >26 







Tria instruvojaĝo al Indonezio (kaj Malajzio) 


Preskaŭ du jarojn post la dua, kaj preskaŭ tri jarojn post la unua, mi faris 
trian instruvojaĝon al Indonezio. De la 29a de junio ĝis la 23a de julio mi 
vojaĝis al tri urboj en Javo kaj al la insulo Balio. En Bandung kaj Ĝakarto 
okazis po unu leciono por komencantoj, respektive la 30an de junio en la 
Muzeo pri la Konferenco Azio-Afriko [vd la sekvapaĝan foton ], kaj la 3an 
de julio en la Universitato Gunadarma. En ambaŭ urboj okazis kunvenoj 
kun tiuj indonezianoj, kiuj partoprenos en la Universala Kongreso (entute 
partoprenis 13 indonezianoj, kio neniam antaŭe okazis). En Bandung mi 
aldone gvidis du lecionojn por komencintoj kaj helpis esplori hotelojn kaj 
kongresejojn por la unua Indonezia E-kongreso venontjare. Kune kun Fadil 
de la klubo 'Ruĝa Formiko' mi donis mallongan intervjueton pri E-o ĉe viva 
prezento de la radi-stacio Bobotoh en Bandung. Dume kelkaj aliaj 
esperantistoj disdonis faldfoliojn pri la movado en Indonezio. 

Laŭ la planoj mi devintus iri ankaŭ al Malang kaj Probolinggo, sed 
pro tio ke mi rompis maleoloston dum ekskursa tago kaj ke tiuj vojaĝoj 
devus okazi en iom malfacilaj cirkonstancoj, mi restis tutan semajnon en 
Jogjakarto. Tio ne tute malutilis. Sekvis en tiu semajno du kunvenoj kun la 
e-istoj de tiu urbo. Tiel eblis decidi, kiam kaj kiel ili kunvenos por kune 
lerni. Pro tio ke antaŭ du jaroj la grupo fine neniam kunvenis, tiu fikso de 
datoj kaj loko estis tre grava. Menciindas ke ilia unua kunveno post mia 
foriro estis la 26a de julio, por samtempe festi la 125-jariĝon de E-o, kaj ke 
ili sukcesis venigi ĵurnaliston, kiu la 12an da aŭgusto aperigis artikolon pri 
E-o kun foto de la kunveno kaj kontaktdetaloj de la klubo. Ili tiam ankaŭ 
findecidis pri la nomo: ? La Verda Paco ? . La lastan vesperon en Jogjakarto 
mi estis invitita al diskutgrupo, en kiu membras Yohanes MANHITU, jam 
konata E-poeto. La grupo kunvenas ĉiusemajne por diskuti pri lingvaj aŭ 
kulturaj temoj. Ĉi-foje mi enkondukis la temon (E-on... kompreneble). 
Sekvis interesa kaj vigla diskuto kaj iom da ekinstruado, ĉar la ĉeestintoj 
tuj volis havi pruvon pri la facileco de la lingvo... Helpis en tiu pruvado, ke 
kelkaj el ili tre rapide kaptis miajn klarigojn. Ilia entuziasmo igis ilin 
promesi, ke ili lemos plu la lingvon. 

Du tagojn poste mi havis nur malgrandan gmpon da interesiĝantoj 
en Balio por enkonduka kurso. Inter ili estis junulo, kiu jam mem eklernis 
la lingvon kaj antaŭe jam relative bone korespondis kun mi. Entute mia 
instmado malpli variis laŭ lokoj kaj ne atingis tiom da homoj, kiom dum 

pasintaj fojoj, sed venis tempo pli kaj pli rigardi al jamaj lernantoj, helpi 
ilin kaj plifortigi jamajn klubojn. Plie, necesis klarigi pri UK kaj helpi kun 
la preparoj por la Indonezia E-Kongreso. Gojige estis ankaŭ, ke al la 
lecionoj por komencintoj venis homoj, kiuj antaŭe lemis nur solaj aŭ en la 
klubo, sed ne helpe de eksterlandanoj (ne nur mi, sed ankaŭ Tatjana 
Loskutova instmis en Indonezio, nome en la pasintjara somero). 



De Balio mi fiugis al Kuala Lumpur (ĉefurbo de Malajzio) kaj de tie rekte 
per nokta buso mi veturis al Teluk Intan, kie mi gastparolis en la ĉina 
lernejo ? San Min (Suwa) ? . La lernejo havas E-klubeton, kiu lanĉis E- 
poŝtmarkon ĝuste en tiu tago, la 24an de julio. Mi parolis - angle - al la 
tuta lernejo pri miaj kialoj lerni E-on, miaj spertoj kun ĝi kaj pri ĝia 125- 
jariĝo. En la sekva vespero mi donis rapidlecionon kaj multajn klarigojn, 
kiel mem instmi al unuopulo, kiu volas lemi la lingvon kaj promesas ĝin 
poste mem instmi. Vere ŝajnas esti malpli facile varbi homojn en Malajzio, 
sed mi ankoraŭ revenos... 

Por informoj pri la kongreso: 

https://www.sites.google.com/site/iek2013bandung/ 

Informoj pri la movado en Indonezio: 

https://sites.google.com/site/esperantoenindonezio/ 

Heidi GOES 

El la landoj kaj sekcioj... 


Brazilo 

Sojle de la baldaŭa fina aprobo de Leĝpropono 6162/2009 de la Brazila 
Parlamento, kiu enkondukas la elekteblan instruadon de E-o en la mez- 
lernejoj, la Federacia Universitato de Braziljo (UnB) oficiale aldonis E-on 
al la ceteraj 12 lingvoj tie nun instruataj. 

La precipa celo de la 180-hora kurso estas la aldona kapabligo de 
nunaj instruistoj de fremdaj lingvoj pri la instruado de Esperanto. La kurso 
estas por la ĝenerala publiko, sed kun speciala programo por lingvo- 
instruistoj en la tria lerno-semestro. Laŭcele la kursintoj kapablos aprobiĝi 
en nivelo C1 de la KER-ekzamenoj. La lecionoj okazos dufoje semajne, 
gvidotaj de profesoroj Paulo NASCENTES kaj Josias BARBOZA. Enmatrikul- 
iĝo jam eblas ĉe unbidiomas.net (Ĉe Cursos musmontru sequenciais- E-o). 

Tiu atingo malfermas vojon al eĉ pli grava alpaŝo por la evoluo de 
E-instruado en Brazilo, nome la postdiplomiga kurso por lingvo-instruistoj, 
kiun sugestis mem la estraro de UnB kaj kies pritraktado survojas. 

Raportis: Josias BARBOZA 

Post paŭzo mi denove sukcesis 
instrui Esperanton en la 
Filozofia fakultato de Universi- 
tato Masaryk en Brno ĉe la 
Instituto de lingvistiko kaj bal- 
tistiko. E1 89 interesatoj lcomen- 
ce de la printempa semestro pri 
la studobjekto Esperanto I restis 
64. E1 tiuj, sukcese trapasis 
finan kolokvon 46 kaj ĉiu 
ricevis kvar poentojn, la ceteraj 
ne partoprenis eĉ unu el la ses 
proponitaj kolokvoj. Mi instruis tradicie laŭ la video-kurso Mazi en 
Gondolando du horojn semajne kaj por ĉiu semajno studentoj ricevis 
hejmtaskon - konversacian temon. Post korekto ili rericevis la taskojn, por 
ke la studentoj vidu, lciujn erarojn ili faris kaj povu ilin eviti en la sekvaj 

taskoj. La lastan temon „Vidindaĵoj kaj memorindaĵoj de via loĝloko kaj 
ĝia ĉirkaŭaĵo - estu ĉiĉerono por via eksterlanda gasto” ili devis skribe 
prepari kaj rakonti dum kolokvo. Kiel helpilon mi disdonis al la studentoj 
la urban prospekton „Brno, la ĝusta direkto”. Unu studentino el Havliĉkŭv 
Brod diris, ke ŝi ĉerpis el la Esperanta vikipedio kaj ŝi miris, kiom da 
informoj ŝi trovis pri sia urbo. Plua tasko estis hejme rigardi en Vitubo la 
lastan lecionon „Mazi kaj la mistera planto” kaj rakonti en kolokvo. La tria 
parto de la kolokvo estis solvo de interaktiva testo [vidu la foton supre\ 
„Mia amiko lernas” el edukado.net de Katalin KOVATS. 

Por la aŭtuna semestro 2012 mi estas preparinta du studobjektojn: daŭrigan 
kurson E-o II (4 poentoj) kaj Enkonduko en interlingvistikon (3 poentoj). 

Josef VOJAĈEK 


DR Kongo 

La 19-an de julio 2012 en Kinŝaso okazis la 2a Esperanta Kultura Tago 
(EKT). Ni kaptis la okazon por sciigi al la partoprenantoj, ke E-o estas nun 
125-jara. Tiuokaze, estis dirite, ke la iniciatinto de E-o, L.L Zamenhof 
publikigis, la 26-an de julio 1887 en Varsovio, sian unuan libron pri E-o, 
titolitan „Lingvo Internacia”. Li intencis faciligi la komunikadon, tial li 
kreis la lingvon, kiu estas sendependa, senlandlima kaj sufiĉe taŭga por krei 
pli bonajn rilatojn inter homoj diversdevenaj. Resume, mallonga historio de 
E-o estis legita por la partoprenantoj. Por la gelemantoj de E-o, tio estis 
okazo publike praktiki la lingvon kaj renkontiĝi kun aliaj esperantistoj el 
Kinŝaso kaj la regiono. Ni tutkore dankas al s-ro Horst GRUNER, kiu 
subtenis la manifestacion. 

Alexandrine OMBA kaj Rachel MAFULUKO, organizintoj 


Pollando 

La 27-aj Esperantaj Tagoj de Krakovo okazis inter la 1-a kaj la 3-a de junio 
2012 en la kulturdomo „Podgorze” en la tiunoma kvartalo. La temo de la 
aranĝo estis: ,Jĉrakovo post 100 jaroj ”, ĉar ĝi okazis 100 jarojn post la 8a 
UK, okazinta en Krakovo en 1912. La aranĝon preparis kaj gvidis Krakova 
Societo Esperanto. 

La programo estis riĉa, abunda kaj varia. La unua tago estis 
dediĉita al la 8a UK - okazis prelegoj pri ĝia historio kaj vizitado de la 
kongresejo, kie nuntempe troviĝas la sidejo de la Nacia Malnova Teatro. En 
la sama tago oni povis aŭskulti prelegojn pri Krakovo kaj ĉirkaŭaĵoj - la 
malgranda urbo Krzeszowice kaj historia salminejo en Wieliczka. Precipe 

interesa estis esperantologia 
lekcio „Pri kelkaj nezamen- 
hofaĵoj en la nuntempa E-o>\ 
farita de Edward MALEWICZ 

- esperantologo, instruisto 
kaj metodikisto. Dum la dua 
tago okazis la pedagogia kaj 
metodika parto de la 
programo - lekciis d-rino 
Wanda JAKUBASZEK el la 
krakova Pedagogia Uni- 
versitato pri ,fa edukaj problemoj de postmodernisma kulturo ”, poste estis 
du etlecionoj de E-o por diversaĝaj grupoj. La lecionon por plenkreskuloj 
prezentis Magdalena TATARA el Krakovo kaj tiun por infanoj - Jolanta 
KlERES el Nowy Sĉjcz. En la tria tago okazis simpozio, kie oni prezentis 
prelegojn pri la uzo de E-o en la scienco, ekz. matematiko, juro kaj 
lingvistiko, i.a. prelegis d-ro Adam LOMNICKI pri E-aj fakvortoj en mate- 
matiko, d-ro Bronislaw KlERES pri la historio de la jura sistemo en Pol- 
lando kaj prof-ino Ilona K0UTNY prezentis prelegon „Ĉw E-o estas eŭropa 
lingvo?” Okazis ankaŭ artaj programeroj: poezia vespero de Lidia LlG^ZA 

- poetino kaj tradukistino de pola poezio, koncertoj de klasika muziko 
faritaj de gefratoj KOLPANOWICZ: Julia - violonistino kaj Joachim - 
pianisto. Kortuŝa kaj belega estis la koncerto de Irena URBANSKA - 
krakova kantistino, kiu lcantis ankaŭ en E-o polajn kaj judajn kan- 
tojn.Vespere okazis E-a Sankta Meso, kiun celebris pastro Roman 
GMYREK. La partoprenantoj kaj vizitantoj de la kulturdomo povis rigardi 
ekzpozicion preparitan de la estraro de la Pola Sekcio de ILEI, sub la titolo 
„Esperanto kaj ĝia kreinto en la 125a datreveno de la kreado de la 
internacia lingvo ” [vd la foton - NdlR]. 

Gi estis preparita en la pola lingvo ĉar ĝi celis neesperantan 
publikon. La ekspozicio restis en la kulturdomo ankoraŭ kelkajn tagojn 
post la aranĝo, tiel multaj personoj povis rigardi ĝin. ILEI-Pollando 
prezentos la ekspozicion en la venonta universitata jaro en du krakovaj 
altlernejoj: en la Universitato Johano Paŭlo la 2a, kie ĝi akompanos 
sciencan konferencon pri instruado de fremdaj lingvoj, kaj poste en la 
Pedagogia Universitato. 

Magdalena TATARA - Pola Sekcio de ILEI 

Tajvano 

Finiĝis la dua semestro de E-kurso en la eksperimenta elementa lernejo, kiu 
apartenas al la nacia universitato en la suda urbo Pingtung en Tajvano. 12 
lernantoj (ll-12jaraj) partoprenis en la kurso, kiu okazis en ĉiuj vendredoj 
matene dum 40 minutoj kadre de kroma lecionaro. Ni uzis Mazi en 
Gondolando kiel lernomaterialon kaj vidis ĝin en Vitubo ĉiufoje. En la 
lasta sesio de la kurso, la infanoj rolludis la karakterojn en Mazi kun la 
ĉeesto de la lemejestrino kaj ĉiuj ricevis belan atestilon. La kursanoj havis 
leteran kontakton kun kelkaj lernejoj en aliaj landoj, ekzemple en Francio, 
Pollando, Rumanio, sed aparte sukcesa estis tiu kun Koreio, kies lernantoj 
(5 el 12) vizitis Tajvanon por renkonti la leter-amikojn. Detala raporto pri 
tio aperis en la lasta numero de Juna amiko kun fotoj. [pliajn detalojn vidu 
en Ipernity kaj lernu.net - NdlR\ 

Instruisto kaj raportanto: Reza KHEIRKHAH 


Komenio - du projektoj ekruliĝas 


Niaj membroj kaj partneroj ĉiam pli lernas kaj praktikas la arton prezenti 
aprobindajn projektojn al la eŭropaj subtenaj instancoj. Jen du projektoj 
kadre de Komenio (Comenius), kiuj disvolviĝos paralele tra la sekvaj du 
jaroj. Rimarku, ke la projektoj traktos la eŭropan integriĝon kaj personan 
evoluon; temojn alte taksatajn de la subtenintoj, kaj ne eksplicite traktas la 
instmadon de E-o - la lingvo fariĝas perilo, ne fincelo. 

Projekto 1: La diversaj profesioj kaj kiel aliri ilin 

La akceptita temo estas: La diver- 
saj profesioj - transformi la 
provokojn en eblon realigi siajn 
revojn. Partoprenas lernejoj de: 

- Bulgario (Mariana GENCHEVA, 
projektpetinto - lemejo „Canko 
Cerkovski”), 

- Rumanio (Mariana kaj Dimitm 
BERARIU - liceo „Ana 
Ipatescu”); 

- Germanio (Christof KRICK - Gimnasium Winterberg und Medebach); 


PROIEKTO-LAH DOI 



Projekto 1 


Projekto 2 

§1 

Pendanta 


ITA 
IITA 

- Litovio (Grazina OPULSKIENE - Mazeikiu Merkelio Rackausko 
gimnazija); 

- Svedio (Folke WEDLIN - Lerums Gimnazium) kaj 

- Italio (Gaspero DOMENICEENI - Istituto statale di istruzione secondaria 
superiore della piana di Lucca ITCG Benedetti ls Majorana). 



Junaj bulgaraj esperantistoj, kun Mariana GENCHEVA kaj Rumjanka ILIEVA 
(instruistinoj) en Vieno survoje al Pollando, kie ili estis en majo 2011 por 
la 4a laborrenkontiĝo de la projekto „ Gvidlibro de la amikeco ” 


Jen la diversaj agadoj de la projekto: 

• kvar laborrenkontiĝoj (en Bulgario - oktobre 2012, Italio - maje 2013, 
Germanio - oktobre 2013 kaj Rumanio - maje 2014); 

• esplorado de la praktikoj en la kariera disvolviĝo de la regionoj kaj de 
la partoprenantaj landoj; esplorado de la tendencoj de la laborkampo; 

• organizado de konkursoj pere de eseoj kaj pentraĵoj; ellaborado de 
informtabuloj kaj lumbildaj prezentadoj ( PowerPoint ); 

• organizado de metiejoj ( vvorkshop ) kaj ellaborado de vivpriskriboj ( CV ) 
fare de la partoprenantoj; 

• organizado de publikaj paroladoj - ni intencas helpi al la gejunuloj 
elekti ilian estontan profesion kaj ni volus montri al ili la vojon por ĝia 
ekposedo. 

La partopreno en la projekto donos al la gejunuloj eblon orientiĝi kaj diag- 

nozi la interesojn de sia personeco, pritaksi siajn eblojn kaj kompreni la 
motivojn por la elekto de siaj profesioj. 

Dum ĝia realigo la gejunuloj havos eblon renkontiĝi kun samaĝuloj 
de aliaj EU-landoj; ili konatiĝos kun iliaj lingvo kaj kulturo, komprenos la 
neceson gardi la lingvan diversecon en Eŭropo kaj ricevos sciojn rilate al la 
edukaj, profesiaj kaj ekonomiaj ebloj proponitaj de Unuiĝinta Eŭropo. Ni 
atingos tion per la uzado de diversaj interaktivaj metodoj kaj per uzado de 
la neŭtrala internacia lingvo E-o, kiu donos egalajn eblojn de komunikado 
al ĉiuj partoprenantaj gejunuloj kaj al iliaj gvidantoj. 

Projekto 2 - ne nur arĥitektura promeno 

La akceptita temo estas: Vizito ekde la loka kastelo ĝis la Eŭropa Domo. La 
projekto daŭros dum 2 jarojn de 2012 ĝis 2014 inter mezlernejoj en 
Herzberg am Harz en Germanio, Gyor en Hungario kaj Mazaradelvalo en 
Italio. Kiel kvara partnero povos aldoniĝi lernejo el Zagreb, ili estas 
momente en atendolisto. Estas bela agnosko por la kvalite ellaborita 
projekto formulita de Zsofia KORODY kaj Ewa KUKIELKA el Herzberg, 
surbaze de spertoj el antaŭa sukcesa projekto inter 2008-2010. 

ILEI sekvos la progreson de ambaŭ projektoj kaj volonte ekscios pri similaj 
translimaj iniciataj. Ili aperos en nia nove konstruota EduKalendaro. 


Pri Kultura vojaĝo en Vjetnamio 2012 


„Kultura vojaĝo en Vjetnamio” estas la unua el (espereble) longdaŭra serio 
de ĉiujaraj „kulturaj vojaĝoj”, okazontaj antaŭ la Universalaj Kongresoj, pri 
la landoj de la kongresoj kaj iliaj kulturoj. Tiun iniciaton de „edukado.net” 
mi konsideris ekde komence gratulinda kaj interesa; tial mi entuziasme kaj 
scivoleme aliĝis al la kurso en la komenco de januaro 2012, malgraŭ tio, ke 
mi ne povos partopreni en la UK en Hanojo. 

Antaŭ ĉio, mi uzis tiun okazon por reklami E-on inter miaj ne- 
esperantistaj geamikoj kaj konatoj. Oni ofte demandas min: „Ĉu vi 
kapablas nomi unu solan avantaĝon, kiun mi NE jam havas pere de la 
angla?” Kaj mi konfesas, ke tia demando ĉiam embarasis min antaŭ ol mi 
aliĝis al tiu kurso. Nun mi povas respondi: „Lernante Esperanton, vi havos 
i.a. la eblon aliĝi al bona prikultura kurso, ĉiujare pri alia lando, por lerni 
rekte el civitanoj de la koncerna lando pri ilia kulturo, laŭ la maniero, laŭ 

kiu ili mem volas prezenti ĝin. Vi povos kontakti la ĉiĉeronojn kaj aliajn 
kursanojn pere de reta forumo kaj eventuale partopreni en granda kongreso 
en la koncema lando, por sperti bone preparitan vojaĝon. Tia kurso 
kapablos riĉigi vian vivon diversmaniere, ĉar ĉiu lemanto elprenas el ĝi 
kion kaj kiom li aŭ ŝi volas aŭ bezonas.” 

Por mi persone, la vjetnama mensa vojaĝo estis tre instma, ĉar 
antaŭe mi sciis preskaŭ nenion pri la kulturo de tiu lando. Mi aparte ĝuis la 
lecionojn pri vjetnamaj tradiciaj muziko kaj danco akompanataj de ligiloj al 
filmoj, pri koncertoj, dancospektakloj, kantospektakloj, pupospektakloj ktp. 
Mi estas aparte danka pro la folklora fabelo, kiun s-ro Aŭtuno (Nguyen 
Thu) artece tradukis por ni, kaj ankaŭ pro la bele ilustritaj tekstoj pri 
vjetnamaj bestoj kaj plantoj, bele tradukitaj de s-ino Alta (Cao Tmong). 

Mi sugestas, ke okaze de venontaj similaj vojaĝoj en la landoj de la 
UK-j, aliĝu ankaŭ kursanoj el la koncernaj landoj, eĉ grandkvante se eblas. 
Tiuj certe estus malpli scivolaj pri la enhavo mem de la kurso, sed eble ili 
interesiĝus pri la ĝenerala prezentadmetodo, tiel ke ili akim la necesan 
kapablon gvidi la alilandanojn en sia lando, respondante kompetente kaj 
klare (en klara E-o) al plej diverstemaj demandoj. Mi proponas, ke almenaŭ 
unu fragmenton el la spektakloj prezentotaj pere de filmetoj, oni subtitolu 
en E-o, por ke la kursanoj komprenu iom pri kio temas en la kanto- 
spektakloj, pupospektakloj ktp. Kadre de la estontaj lecionoj pri tradiciaj 
manĝaĵoj, mi ŝatus trovi ankaŭ kelkajn tradiciajn receptojn, el kiuj almenaŭ 
2-3 estu tre facile kaj rapide prepareblaj. Kiam temos pri tre apartaj 
ingrediencoj troveblaj (preskaŭ) nur en la koncernaj landoj, oni povos 
aldoni konsilojn pri anstataŭaĵoj de tiuj ingrediencoj. Tiamaniere, ĉiuj 
kursanoj povos gustumi almenaŭ unu tradician manĝaĵon en sia hejmo. La 
vegetaranoj kutime scipovas anstataŭigi viandon per fungoj, kaŝtanoj, 
melongenoj, migdaloj ktp. Malgraŭ tio, estus ege bonvene prezenti ankaŭ 
kelkajn receptojn, kiuj ekde komenco estis elpensitaj senviande. Kvankam 
la plenumado de la perkomputila vojaĝo antaŭ la reala vojaĝo ŝajnas al mi 
la ideala cirkonstanco, ankaŭ la inversa ordo povas esti tre bona (laŭ multaj 
personoj, ĝi povas ŝajni eĉ pli taŭga). Povas esti, ke ĝuste dum la UK 
multaj personoj iĝos scivolaj koni pli bone la vjetnaman kulturon, tiel ke 
oni aliĝos amase al la kurso ĝuste en Hanojo. Eble estus bone disvastigi 
inter la partoprenontoj de la hanoja UK demandaron, kiu aspektus pli- 
malpli tiel: 

Kial vi ankoraŭ ne aliĝis al la Kultura Vojaĝo en Vjetnamio? 

A. Mi ne sciis pri la kurso. 

B. Mi ne havis tempon ĉi-jare por la kurso; neniu informis min pri la 
eblo ricevi la tutan materialon post la aliĝo kaj lerni ĝin tiam, kiam 
mi havos tempon. 

C. Min ne interesas la kurso. 

D. Aliaj kialoj. Kiuj? 

Gratulon al la grafikisto Francisco VEUTHEY, kiu kreis la belegan logotipon 
de „Kultura Kurso en Vjetnamio”. Gi povus iĝi tre arteca insigno, kiun 
multaj homoj (inkluzive min) ŝatus porti, por reklami tiun kurson kaj 
ĝenerale Esperanton. Koran gratulon kaj dankon al la tuta teamo de 
„edukado.net”, kiu organizis tiom belan kaj ĝuindan kurson. Bondezirojn 
por la estontaj agadoj, kaj ĝis revido... en la islanda vojaĝo! 

Luiza CAROL 


Recenzoj 


Elemente de esperanto pentru rom&nofoni, Ionel One(. Eld. Charta, Sfantu 
Gheorghe, 2011. ISBN: 9789738326767. 49p. Prezo ĉe UEA: €4,50 

La libreto estas bona memorhelpilo por tiuj, kiuj plenumis nur kelkajn 
lecionojn pri E-o. Gi enhavas ĉiujn elementojn de Esperantaj fonetiko kaj 
ortografio, 15 el la 16 bazaj gramatikaj reguloj starigitaj de Zamenhof 
(mankas nur la regulo pri apostrofo, kiu rilatas al poezio, do ne eniras la 
intereskampon de la unuaj lecionoj) kaj tiujn elementojn de morfologio 
nepre parkerindajn ekde la komenco (pronomojn, numeralojn, prepoziciojn, 
konjunkciojn, afiksojn, kelkajn adverbojn strikte necesajn). Specialan lokon 
okupas la tielnomataj „korelativoj” kaj la verbaj participoj, klarigitaj 
simple, kun klaraj ekzemploj tradukitaj en la rumanan. 

Krome, la leganto povos trovi utilajn informojn pri „La unua libro” 
en E-o, eldonita en 1887, samkiel pri la plej grava vortaro de la lingvo, 
Plena Ilustrita Vortaro de Esperanto. Se mi havintus ĉi tiun ilon kiam mi 
eklernis la lingvon, verŝajne mi pli rapide komprenintus la uzadon de 
prepozicioj (per tre bonaj ekzemploj por diversaj signifoj, tradukitaj en la 
rumanan) kaj eble mi alkutimiĝintus pli facile al la verbaj participoj (tre 
bone klarigitaj en la rumana). Elemente de esperanto pentru romanofoni 
estas utila ilo por komencantoj, kies denaska lingvo estas la rumana. 

Luiza CAROL 

Ni semas kaj semas... Esperanto-Ligo de Finnlandaj Instruistoj 1921-2011, 
Sylvia Hamalainen, Eld. ELFI, Hensinki, 2012. 108-paĝa, 21 cm. Ilustrita. 
ISBN 978-952-93-0364-9. _ 

Per ĉi tiu verko nia finna sekcio donas al nia trideko da aliaj sekcioj 
modelon, kiel ne perdi nesaveble sian fruan historion. Tio estas leciono, 
kiun ankaŭ la internacia ILEI lernu, ĉar ĝi nun penege provas rekonstrui la 
eventojn de precipe siaj unuaj dek jaroj. 

La libro havas komence kronologian parton, kiu arigas amason da 
konkretaj faktoj laŭ la jardekoj, sed kiel konfesite en la enkonduko, restas 
truoj; pri esencaj aferoj foje mankas dokumentado, dum foje efemeraĵojn 
oni prinotis detale. Plie, kelkfoje diversaj informfontoj kontraŭdiras unu la 
alian - malfacilas la vivo de historiisto. La dua parto prenas laŭteman 
aliron, foje kun ripetitaj informoj, foje aldonante pliajn. La ĉefaj temoj 
estas eldonaĵoj, kontaktoj kun la edukministerio (intensaj), kursoj kaj klasoj 
kaj la internacia kunlaboro (tre ampleksa). 

Tion atestas la panteono de kursgvidintoj aŭ prelegintoj tra la jaroj: 
Lapenna, Becker, Markarian, Sonnabend, Cseh, Szerdahelyi, Morariu, 
Blanke, Sekelj, Barcsay, Tonkin, Stop-Bowitz, Wood, Kovacs, Pettyn, 
Silfer, Bronstein, la nuna recenzanto kaj dekoj da pliaj kiujn ne eblas listigi 
plene. La aktiva plektiĝo de eminentuloj el UEA-rondoj en finnaj edulcaj 
iniciatoj demonstras, ke la nunaj streboj de ILEI direkti la fokuson kaj 
prioritaton sur instruadon ne temas pri epokfara novaĵo; ĝi celas fakte 
restarigi tion, kio ekzistis antaŭ jardekoj. Nur tia historia perspektivo 
konsciigas nin pri tio. 

La nuna verko distilis la koneblon en sekveblan logikan strukturon, 
kaj identigas por ni niajn ‘konatajn 
nekonataĵojn’. Ĝi plie elstarigis por ni 
kelkajn nekonitajn faktojn pri la 
internacia ILEI. Ĝi ekzemple konfir- 
mis nian supozon, ke la fondo-kunsido 
de ILEI okazis en Bournemouth, 

Britio, kadre de la 34a UK. Ni eksciis 
la sekciojn en la periodo 1950-51: la 
britan, francan, germanan, nederlandan 
kaj svedan. Jam tuj Finnlando estis 
plektita en aferojn, kaj dekomence 
havis komitatanon - reprezentanton 

Joel Villki, sed ŝajne (jen iaj kontraŭdiroj) la sekcia aliĝo okazis nur en 
1952 kun nomumo de la komitatano Hannes Koivu. La nederlandano P. 
Korte starigis jam en 1945 kontakton kun Vilkki, en 1948 Koivu havis 
kontakton kun belgaj instruistoj. Elstaraj eventoj estis i.a. oficiala 
eksperimento en Somero - la urbo, ne la sezono - (1958-63), la eldono de 
Privilegia Vojo (1959, Setala), la internacia projekto Grajnoj en Vento (en 
la sesdekaj jaroj), kaj pli lastatempe aktivado en la projekto Euroscola. 

La libro estas ilustrita, kun fondo-dokumentoj, stampoj, kovriloj de 
lerniloj kaj bildoj de renkontiĝoj, ne nur movadaj (ekzemple Claude Piron 
kun gitaro en kurso el 1987) sed ankaŭ oficialaj (ekzemple delegacio de 
EAF ĉe ŝtatprezidanto Kekkonen en 1973, kiu specife demandis pri la 
tiama 5-landa instrua eksperimento). Librofine aperas resumoj en la finna 
kaj sveda, listo de mallongigoj kaj de konsultitaj fontoj. Por serioza 
esplorado, dezirindus serĉebla, indeksita, elektronika versio. Resume, 
valora spegulo pri niaj pioniroj kaj ilia heroa laboro! 

Stefan MACGlLL 


ILEI - kelkaj konataj nekonataĵoj 

1. Ĉu la kvin sekcioj el 1950 estis fakte la fondo-sekcioj de la Ligo? 

2. Kia estis la Statuto ekde 1949 ĝis la komenco de niaj konoj el 1989 
(Montpeliero). Ni devas supozi, ke ĝi havis alian strukturon, ĉar 
reprezentantoj rajtis fariĝi komitatanoj, krome ĝi antaŭvidis ne nur 
Komitaton kaj Estraron sed aldone Generalan Asembleon (kun 
veraj rajtoj). 

3. En kiuj jaroj aldoniĝis novaj sekcioj? Kiom ILEI havis laŭjare? 

4. Kiuj estis la estraranoj de ILEI inter 1952 kaj 1998? Ni scias la 
fondo-estraron, sed ne pli. Kiom ofte kaj kiel oni elektis ilin - 
rotacie aŭ bloke? 

5. Kiam okazis la unua konferenco de ILEI - ĉu 1966? Ni scias, ke la 
deka okazis en 1976, kaj ekde tiam ni scias la urbojn, nombron da 
partoprenontoj, kaj temojn. Kie okazis niaj konferencoj ekde 1966 
ĝis 1975? Ni malkovris kelkajn: 1968, St. Andreasberg, Germanio, 
1969 Helsinki, Finnlando (kunsido en UK), 1970 Maribor, 
Jugoslavio, 1971 Londono (kunsidoj enkaj apudUK), 1974 St. 
Andreasberg, Germanio, 1975 Humlebaek, DK, mankas 1972 kaj 
1973. Ĉu okazis signifaj renkontiĝoj antaŭ 1966? 

Novaĵoj de edukado.net 


La 28-a KER-sesio en Slovakio 

La 28an sesion gastigis la aranĝo Somera Esperanto-Studado en la slovakia 
Nitra. Gvidis ĝin Marta KovAcs kunlabore kun Petra SMIDELIUSZ. 

Je tiu okazo entute 17 personoj trapasis la ekzamenon je nivelo B1 (5), B2 
(4) kaj C1 (8). La kandidatoj venis el 12 landoj: 4 francoj, po du katalunoj 
kaj poloj kaj po unu italo, hispano, slovako, litovo, hungaro, ruso, ĉeĥo, 
brito kaj germano. 

La 29-a KER-ekzameno en Hanojo 

Dumkongrese okazis la 29a KER-sesio, kiun je granda ĝojo de la 
organizantoj kaj 9 kunlaborintaj kolegoj partoprenis multaj aziaj 
kandidatoj. Aperis ankaŭ la unuaj afrikaj ekzameniĝintoj. Sume temas pri 
37 trapasintoj el 18 landoj je niveloj B1 9 personoj, 13 je nivelo B2 kaj 15 
je nivelo Cl. Tiun belan kvanton de kandidatoj ne eblintus atingi sen la 
malavara helpo de 8 asocioj kaj individuoj kiuj subtene reagis al la alvoko 
de www.edukado.net kaj finance ebligis komplete aŭ parte la ekzameniĝon 
de 23 kandidatoj, ĉefe el Vjetnamio, sed ankaŭ el Afriko, Indonezio, 
Malajzio, Cinio kaj Singapuro. En la nomo de la kandidatoj ni kore dankas 
pro la helpo Synnove MYNTTINEN, Esperanto-France, Humphrey TONKIN, 
Renee TRIOLLE, asocion Esperanto-Vendee, Andrea BERTRAND, Liliane 
Alazraki, Rob Moerbeek kaj Mireille Grosjean. 

La 30-a KER-sesio okazinta en Sicilio 

Fine de la Itala Kongreso, organizita en Mazara del Vallo, Sicilio, okazis la 
30-a KER-sesio, kun la partopreno de 9 personoj el 7 landoj. Sur B2-nivelo 
ekzameniĝis du rusinoj kaj sur Cl-nivelo po unu ruso, brazilano, danino, 
svedo, aŭstralianino, kostarikano kaj katalunino. Interesaĵo de la sesio estis, 
ke aldoniĝis la 60a lando, Kostariko, al la listo de landoj, de kie ni havis 
jam kandidatojn. Kadre de la KER-sesioj ĝis nun estis ekzamenataj entute 
986 personoj. Ni antaŭvidas la 1000-an kandidaton por decembro en 
Moskvo. 

Paroligaj kursoj dum UK en Hanojo 

Dumkongrese jam tradicie okazigas paroligajn kursojn la portalo 
www.edukado.net. En la 16 lecionoj de la retejo partoprenis tage je ambaŭ 
niveloj po 70-80 personoj, lernemuloj kaj observantoj de la metodoj de 
Katalin KovAts kaj Sylvain LELARGE. Dumkongrese okazis ankaŭ duhora 

preparsesio por la ekzamenkandidatoj. Per sia reta kaj surloka agado la 
retejo edukado.net multe kontribuis al la altigo de la lingvonivelo de la 
kongresanoj. Raportis: Katalin KOVATS 


Reago 


„En redaktora enkonduko [vd. IPR 2012/1] vi ankaŭ atendas niajn opiniojn. 
Se temas pri ŝparado, jen du simplaj solvoj sen tuŝi la kvaliton de la 
enhavo. La papero povus esti pli malmultekosta. Kaj, pri la amplekso de la 
artikoloj klaras, ke estas pli malfacile skribi pli mallonge, sed tion oni 
povas prave postuli de ĉiuj aŭtoroj. Certe ne estas hazardo, ke miaopinie la 
plej prudenta kaj utiligebla artikolo en la sama numero estas samtempe unu 
el la plej mallongaj [tiu de Germain PlRLOT ]. Por pli efika laboro estus pli 
bone, se la mallongigojn farus la redaktoro kaj ne la Scienca Komitato aŭ 
alia organo.” Lajĉo IMRIĈ (Serbio) 


ILEI labortable 


ILEI ĉe la Asocio de Lingvo-Testantoj en Eŭropo 

Konferenco de ALTE okazos en Munkeno (20-23 nov.) kun partopreno de 
nia estrarano, kiel reprezentanto de ILEI kaj UEA. Jen eblo sondi pri nia 
deziro akiri gradon de oficialeco por la movadaj iniciatoj pri instruista 
trejnado. 

Rumanoj simpozios - ni partoprenos 

Du estraranoj de la Ligo partoprenos en la nacia simpozio de la rumanaj 
esperantistoj, en Rascruci, apud Cluj de la 5a ĝis la 7a de oktobro. La temo 
de la simpozio estas ' Esperanto kaj edukado ’. 

Estrarkunsido en Slovakio 

La estraro formale kunsidos inter la 14a kaj la 16a de novembro, en Modra- 
Harmonia, Slovakio, tuj antaŭ KAEST (15-18 nov.), kies temo estas 
‘Modernaj edukaj metodoj kaj teknologioj’. Vidu: http://kaest.ikso.net. Ni 
rekomendas la aranĝon al niaj membroj! Proponoj por la estrara tagordo 
bonvenaj! 

ILEI-konferenco 2013 

La 46a Konferenco de ILEI okazos en Germanio, de vendredo la 12an de 
julio ĝis ĵaŭdo la 18an de julio en Herzberg-Sieber, pitoreska, montarvala 
parto de Herzberg am Harz, la Esperanto-urbo. Gia temo estos: ‘Dumviva 
lernado: Instruado de Esperanto al ĉiuj generacioj’. Pli ĉe www.ilei.info. 

Nova membro-kategorio 

Ekde 2013, ILEI ofertos novan membrokategorion por la kvardeko da 
landoj kun la plej limigita pagipovo. Tion la komitato akceptis per reta 
voĉdono finiĝinta en la 31a de aŭgusto. Membreco por A- kaj B-landoj 
restas senŝanĝa; tuj kiam eble, la preciza kategoriigo de la landoj aperos en 
nia retejo. Praktike la ŝanĝo signifas, ke ĉiu membro pagos ion. La ligo 
uzos la Koleghelpan Kason por kompletigi la kotizojn de C-landanoj, por 
ke ili atingu la nivelon B. Jen la nova skemo: 


Membro-kotizo 

A-landoj 

B-landoj 

C-landoj 

Kun reta IPR 

€ 10 

€5 

€ 1 

Kun papera IPR 

€20 

€ 10 

€2 


Informoj pri ILEI 


Laborkomisionoj 

Ekzamena: Mireille Grosjean (prezidanto), Monika Molnar (vicprez.), Karine Arakelian (sekretario, 
arkivisto), Leysester Miro, Giridhar Rao, Jeremie Sabiyumva, Han Zuwu. 

Elekta: Aurora Bute (gvid.), Tieko Isikawa, Ana Montesinos de Gomis. 

Kontrola: Ulla Luin, Simon Smits, Rudi Koot. 

Lerneja: Julian Hemandez (gvid.), Carola Antskog, Jennifer Bishop, Ronald Glossop, Tieko Isikawa, 
Marija Jerkoviĉ, Luigia Madella, Jacqueline Poux, Ermanno Tarracchini, Mihai Trifoi. 

Regulara: Marija Beloŝeviĉ, Rob Moerbeek, Atilio Orellana Rojas (Estrare: Stefan MacGill). 
Terminara: Miroslav Malovec, Ilona Koutny (Estrare: vakas). 

Universitata: Duncan Charters (gvid.), Aida Ĉizikaite, Renato Corsetti, Ilona Koutny, Radojica 
Petroviĉ, Kristin Tytgat. 


_ Kunlaborantaj institucioj _ 

EEU: Eŭropa Esperanto-Unio. Komisiito pri instmado kaj rilatoj kun ILEI: Carola Antskog, 
Brokarrvagen 89, FI-25700 Kimito, Finnlando, cantskog@kolumbus.fi. 

E@I (Edukado ĉe Interreto): Vifazna 840/67A, SK-958 04 Partizanske, Slovakio, info@ikso.net. 

Tel: (+421) 902 203 369. Retejo: http://www.ikso.net/eo/. 

Fondaĵo edukado.net - funkciiganta la paĝaron de instruistoj, instmantoj kaj memlemantoj 
Direktoro: Katalin Kovats, Spaanvaterstraat 74. NL-2593 RP, Den Haag, Nederlando. 
Retadreso: redaktanto@edukado. net. 

ICH (Interkultura Centro Herzberg): Grubenhagenstr. 6, DE-37412 Herzberg am Harz, (+49)55215983, 
Trejnsesioj, metodikaj kursoj, pedagogia fakbiblioteko, intemaciaj ekzamenoj, kontaktpersono: 
Zsofla Korody, zsofia.korody@esperanto.de. 

FIPLV (Internacia Federacio de Instruistoj de Vivantaj Lingvoj): Repr. de ILEI: Bharat Ghimire. 

TEJO (http://www.tejo.org/): Observanto de ILEI ĉe TEJO: Radojica Petrovic. Observanto de TEJO 
ĉe ILEI: Petra Smideliusz. 

UEA: Nieuwe Binnenweg 176, NL-3015 BJ Rotterdam, Nederlando, www.uea.org. Observanto kaj A- 
komitatano de ILEI ĉe UEA: Stefan MacGill. Observanto de UEA ĉe ILEI: Claude Nourmont. 

UN (Unuiĝintaj Nacioj): komisiitoj de ILEI: Rob Moerbeek, Ron Glossop, Leysester Miro. 

UNESKO (en neformalaj rilatoj): Reprezentantoj de ILEI: Fran^ois Lo Jacomo, 72, quai de la Loire, 
FR-75019 Paris , francois.lojacomo@wanadoo.fr, Monique Arnaud, Ecole Chemin de 1'Esperanto, 
Les Pelloux, FR-05500 Benevent et Charbillac, monique.arnaud@aliceadsl.fr; Jean-Pierre 
Boulet, 17 Av. de la Dordogne, FR-63800 Coumon d'Auvergne, tel.: (+33) 4 73 84 90 60. 

_Membreco kaj pagado por aliaj servoj_ 


Membreco kostas 20 € en A-landoj (laŭ UEA-difino) kaj 10 € en B-landoj, kun ricevo de 4 numeroj 
de IPR jare. Kun aliro nur al reta versio, membreco kostas 10 € por la A-landoj kaj 5 € por la B- 
landoj. Por C-landoj, v. paĝon 40. Bonvenaj estas donacoj al la fondaĵoj de ILEI, konferencaj pagoj 
kaj abonoj por Juna amiko. Sekciestroj en trideko da landoj akceptas membrigojn kaj donacojn; simile, 
perantoj por Juna amiko akceptas abonojn enlande. Por pagoj rekte al la intemacia ILEI informu skribe 
al Vilĉjo (Bill) HARRIS, Esperanto-USA, P.O. Box 1129, E1 Cerrito, CA 94530, Usono. 
<ilei.kasisto@gmail.com>. 

La pagoj povas okazi pere de la nederlanda ILEI-konto, al la ILEI-konto ĉe UEA aŭ al la sveda konto: 

* Pagoj al la nederlanda konto de ILEI: numero 4676855 ĉe ING Bank N.V., IBAN NL55INGB 
0004676855, BIC INGBNL2A. Bv. aldoni € 5 por la nederlandaj bankokostoj pagante el ekster EEA 
(Eŭropa Ekonomia Areo). 

* Pagoj al konto de ILEI ĉe UEA: Pri pagmanieroj vidu informojn en la Jarlibro de UEA. Atentu pri 
aldono de sumo por bankkostoj. Indiku viajn nomon kaj landon, mallonge la celon de la pago, kaj unu el 
la tri kontoj ilek-a (ĝenerala), juna-1 ( Juna amiko ), pike-b (projekto Interkulturo). 

* Pagoj al la sveda bankkonto: E1 Svedio pagu al konto 8327-9, 994 515 014-3 ĉe Swedbank. 

E1 aliaj landoj pagu al IBAN SE56 8000 0832 7999 4515 0143 kun BIC/SWIFT-kodo SWEDSESS. 
Aldonu 6 eŭrojn por svedaj bankkostoj se vi pagas el ekster Eŭropa Unio. 

* Simpla abono de IPR sen membreco: 20 €. Reklamtarifoj por IPR: 180 € por plena, 110 € por duona 
kaj 70 por kvarona paĝoj. Tio inkluzivas bazan grafikan pretigon: kostojn de ekstra pretigo oni rajtas 
fakturi. Sekcioj reklamante edukajn projektojn rajtas peti trionan rabaton. 

ILEI estas jure registrita ĉe la Komerca Cambro en Den Haag sub numero 27181064 kun sidejo ĉe la 
Centra Oficejo de UEA en Roterdamo. Hejmpaĝo de ILEI: http://www.ilei.info. 


Redakciaj informoj 

Respondeca eidonanto (verantw. uitgever): Iwona Kocieba, Graaf de Fiennesln 54, BE- 
2650 Edegem. Presado: Flandra Esperanto-Ligo, Frankrijklei 140, BE-2000 Antwerpen, 
Belgio, tel: (+32-3)-234 34 00. Redaktejo: Nemeth Jozsef, Fo u. 41/5, HU-8531 Ihasz, 
Hungario, <jozefo.nemeth@gmail.com >, http://www.ilei.info/ipr/; tel: (+36-70) 931-0530. 
La revuo aperas ankaŭ kasede registrita por leghandikapuloj. Informas: Rob Moerbeek, 
Zwaansmeerstraat 48, NL-1946 AE Beverwijk , < moerbeekr@gmail.com >. 

La nunan numeron ni sendis al la presejo la 17-an de septembro 2012, 
redaktofino por la sekva numero: la 15 novembro 2012. 

Alexandrine kaj Rachel en la 2-a E-a Kultura Tago en DR Kongo (vdp.30) 



Grupeto de gelernantoj de Heidi GOES en la insulo Balio (vdp.26) 

